hotchpotch/miracl-hf-unified huggingface dataset:
มิโอโกะ ฟูจิวาระ
มิโอโกะ ฟูจิวาระ (藤原 美央子, Fujiwara Mioko?) เกิดวันที่ 12 เมษายน จังหวัด ไซตามะ นักพากกย์การ์ตูนญี่ปุ่นPrivate Nurse as มิโอะ ซาโช/มิฮารุ อาโซ
มิโอะ ซาเอกิ
มิโอะ ซาเอกิ () เกิดวันที่ 16 กุมภาพันธ์ ค.ศ.1987 นักพาทย์และนักร้องชาวญี่ปุ่นในโตเกียว เธอสูงเพียง 149 ซม.
หม่อมเจ้าสวาสดิ์วัฒโนดม ประวิตร
หม่อมเจ้าสวาสดิ์วัฒโนดม ประวิตร (28 เมษายน พ.ศ. 2454 - 1 กันยายน พ.ศ. 2544) เป็นพระธิดาในพระเจ้าบรมวงศ์เธอ กรมหลวงปราจิณกิติบดี กับหม่อมช้อย ประวิตร ณ อยุธยา และนักเขียนชาวไทย ทรงใช้นามปากกาว่า ดวงดาว และบังใบ มีผลงานที่มีชื่อเสียง อาทิ ""ผยอง"", ""เชลยศักดิ์"", ""เคหาสน์สีแดง"" และ ""ม่านไฟ"" เป็นต้น
หม่อมเจ้าสวาสดิ์วัฒโนดม เป็นพระธิดาในพระเจ้าบรมวงศ์เธอ กรมหลวงปราจิณกิติบดี ประสูติแต่หม่อมช้อย ประวิตร ณ อยุธยา (สกุลเดิม กัลยาณมิตร) ธิดาเจ้าพระยาสุรสีห์วิสิษฐศักดิ์ (เชย กัลยาณมิตร)
ท่านหญิงมีเชษฐาและอนุชาร่วมมารดาสององค์ คือ หม่อมเจ้าสีหวิลาศ ประวิตร และหม่อมเจ้ากวีวิศิษฐ์ ประวิตร
ท่านหญิงทรงเข้ารับการศึกษาชั้นต้นในพระบรมมหาราชวัง ต่อมาทรงเข้าศึกษาที่โรงเรียนอัสสัมชัญ ภายหลังพระบิดาทรงจ้างครูแหม่มมาสอนพิเศษ ณ วังราชสกุลประวิตร เชิงสะพานเทเวศน์ (ปัจจุบันคือตลาดจันทร์ประวิตร) พร้อมกับทรงศึกษาดนตรีจนมีความเชี่ยวชาญทั้งดนตรีไทยและดนตรีสากล และโปรดกีฬาทรงม้า
ท่านหญิงโปรดการอ่านหนังสือตั้งแต่ยังทรงเยาว์ และเป็นแรงบันดาลทัยให้นิพนธ์นิยายต่างๆ ในเวลาต่อมา เมื่อชันษาได้ 17 ปี ทรงสนิทสนมกับหม่อมเจ้าอากาศดำเกิง รพีพัฒน์ (ชันษา 23 ปี) พระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ซึ่งประทับที่วังใกล้กัน หม่อมเจ้าอากาศดำเกิงทรงกราบทูลให้สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ทรงสู่ขอหม่อมเจ้าสวาสดิ์วัฒโนดมมาเป็นชายาต่อหม่อมช้อยให้ เมื่อ พ.ศ. 2471 แต่ทรงปฏิเสธเนื่องจากมิได้ทรงมีจิตปฏิพัทธ์ด้วย
ท่านหญิงทรงนิพนธ์นวนิยายเรื่องแรกเมื่อ พ.ศ. 2478 ขณะชันษาได้ 24 ปี โดยใช้นามปากกาว่า "ดวงดาว" โดยทรงให้เหตุผลว่าโปรดที่จะทอดเนตรดวงดาวในยามค่ำคืน เพราะดูแล้วน่ารักดี แต่เมื่อทรงส่งเรื่อง ""คำอธิษฐานของดวงดาว"" ลงตีพิมพ์ในหนังสือพิมพ์ประชาชาติธุรกิจวันอาทิตย์ นามปากกาได้กลายเป็น "บังใบ" ซึ่งมาลัย ชูพินิจ เป็นผู้ตั้งถวายโดยความเข้าใจผิด ชื่งต่อมาในภายหลังทรงเปลี่ยนมาใช้นามปากกา "ดวงดาว" ตลอดมา และมีผลงานติดต่อมาหลายเรื่อง เช่น นวนิยายเรื่อง ""ผยอง"", ""เชลยศักดิ์"" และ ""เคหาสน์สีแดง""
ท่านหญิงมีจริยวัตรรักสวยรักงาม และมีอารมณ์ขัน โปรดการประพาสต่างจังหวัด เสด็จไปในที่ที่ไม่เจริญ เพื่อทอดเนตรความเป็นอยู่ของชาวบ้าน นำมาเป็นข้อมูลในงานนิพนธ์ เรื่องสั้นต่างๆ โดยมีหม่อมราชวงศ์วงศ์ศิริ กฤดากร เป็นสหายสนิทที่โปรดที่สุด
ท่านหญิงทรงหยุดนิพนธ์นวนิยายในปี พ.ศ. 2508 เพราะไม่ทรงเห็นด้วยกับนิตยสารบางเล่ม ที่ให้ผู้อ่านทายชื่อนักประพันธ์ในนิยายที่ไม่ลงชื่อผู้แต่ง แต่ยังทรงนิพนธ์เรื่องสั้นบ้าง เรื่องสุดท้ายที่ทรงนิพนธ์ คือ เรื่อง ""อดีตที่รัก"" ซึ่งเป็นพระประวัติเมื่อครั้งทรงเยาว์ ลงพิมพ์ในหนังสือแจกในงานพระราชทานเพลิงศพ หม่อมหลวงเหมือนจันทร์ ประวิตร ซึ่งทรงนิพนธ์ในปี พ.ศ. 2529
ทรงได้รับการประกาศเกียรติคุณจากสมาคมนักเขียนแห่งประเทศไทย ได้รับรางวัลนราธิปครั้งที่ 1 ประจำปี พ.ศ. 2544
ท่านหญิงถึงชีพิตักษัยด้วยอาการเส้นโลหิตในสมองตีบ เมื่อวันที่ 1 กันยายน พ.ศ. 2544 ณ โรงพยาบาลบำรุงราษฏร์ สิริชันษา 90 ปี
ออสติน
ออสติน (อังกฤษ : Austin) เป็นเมืองหลวงของรัฐเทกซัส ประเทศสหรัฐอเมริกา ตั้งอยู่ในเคาน์ตี้ทราวิส เป็นเมืองที่ใหญ่เป็นอันดับที่ 4 ของเทกซัส และเป็นอันดับที่ 16 ของประเทศ ในปี 2550 มีประชากร 743,074 คน
หม่อมเจ้าภูริพันธ์ ยุคล
เรืออากาศโท หม่อมเจ้าภูริพันธ์ ยุคล หรือท่านเป๋อ (7 พฤศจิกายน พ.ศ. 2477 - 20 เมษายน พ.ศ. 2557) เป็นพระโอรสใน พลตรี พระเจ้าวรวงศ์เธอ พระองค์เจ้าภาณุพันธุ์ยุคล กับ หม่อมบุญล้อม ยุคล ณ อยุธยา ทรงมีหม่อมเจ้าพี่น้องร่วมพระบิดาเดียวกันกับ
เมื่อชันษา 2เดือน พระเจ้าวรวงศ์เธอ พระองค์เจ้าเฉลิมเขตรมงคล พระชายาใน สมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ ได้ทรงชุบเลี้ยงไว้จนกระทั่ง 16ชันษา จึงได้กลับไปอยู่ในความดูแลของ พระเจ้าวรวงศ์เธอ พระองค์เจ้าภาณุพันธ์ยุคล เมื่อวัยเยาว์ทรงศึกษาที่โรงเรียนอัสสัมชัญ โรงเรียนวชิราวุธวิทยาลัย โรงเรียนการบินกองทัพอากาศ ทรงรับราชการเป็นนักบินของกองทัพอากาศในตำแหน่งนักบินประจำกองบินต่างๆ จากนั้นเสด็จไปทรงศึกษาที่ โรงเรียนนายทหารอากาศอังกฤษ เจอบี้ ประเทศอังกฤษ (RAF Officer Training Unit, Jurby, United Kingdom) เสด็จกลับมาทรงรับราชการต่อในตำแหน่งนักบิน ตำแหน่งสุดท้ายคือนักบินประจำกองบิน 1 ฝูงบินที่ 11 ทรงลาออกจากราชการเพื่อปฏิบัติหน้าที่นักบินรบให้กับหน่วยบิน FireFly จากนั้นปฏิบัติหน้าที่นักบินให้กับบริษัท คอนติเนนเติล แอร์ เซอร์วิส Continental Air Services, Inc และ บริษัท แอร์สยาม จำกัด จากนั้นทรงย้ายไปพำนัก ณ ประเทศสิงคโปร์ เพื่อไปปฏิบัติหน้าที่นักบินให้กับบริษัท สิงคโปร์แอร์ไลน์ จนกระทั่งเกษียณอายุงาน
หม่อมเจ้าภูริพันธ์ ยุคล ทรงเสกสมรสกับ หม่อมนิติมา ยุคล ณ อยุธยา สกุลเดิม ยนเปี่ยม มีบุตร 2 คน คือ
เรืออากาศโท หม่อมเจ้าภูริพันธ์ ยุคล ทรงประสบอุบัติเหตุรถยนต์ที่นั่งชนต้นไม้ เมื่อบ่ายวันพุธที่ 26 มีนาคม พ.ศ. 2557 เข้าพักรักษาองค์ที่ห้องผู้ป่วยขั้นวิกฤติ (ICU) โรงพยาบาลศิริราช จนเมื่อวันอาทิตย์ที่ 20 เมษายน พ.ศ. 2557 เวลา 03.13 น. ถึงชีพิตักษัยด้วยอาการติดเชื้อในกระแสโลหิต สิริชันษา 79 ปี
วันจันทร์ที่ 21 เมษายน พ.ศ. 2557 เวลา 17.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงสรงศพ และพระราชทานโกศราชวงศ์ พร้อมเครื่องสูงทองแผ่ลวดตั้งประกอบเป็นเกียรติยศ ทั้งยังทรงพระราชทานพระพิธีธรรมสวดพระอภิธรรมศพ มีกำหนด 7 คืน ตั้งแต่วันที่ 21 ถึง 27 เมษายน 2557 ณ ศาลากวีนิรมิต (ศาลากลางน้ำ) วัดเทพศิรินทราวาส เขตป้อมปราบศัตรูพ่าย กรุงเทพมหานคร
วันอาทิตย์ที่ 27 เมษายน พ.ศ. 2557 พระบาทสมเด็จพระเจ้าอยู่หัว ทรงพระกรุณาโปรดเกล้าฯ บำเพ็ญพระราชกุศล 7 วัน พระราชทานพระศพ
เมื่อวันที่ 21 มกราคม พ.ศ. 2561 สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ พร้อมด้วย พระเจ้าหลานเธอ พระองค์เจ้าพัชรกิติยาภา ไปยังเมรุหลวงหน้าพลับพลาอิศริยาภรณ์ วัดเทพศิรินทราวาส ในการพระราชทานเพลิงศพเรืออากาศโท หม่อมเจ้าภูริพันธ์ ยุคล
สนั่น ชูสกุล
สนั่น ชูสกุลเป็นนักเขียน และนักกิจกรรมทางสังคม ผลงานรวมเรื่องสั้นของเขา "บริษัทไทยไม่จำกัด" ผ่านเข้ารอบสุดท้ายรางวัลซีไรต์ ปี 2551
สนั่น ชูสกุลเกิดที่อ.ท่าศาลา จ.นครศรีธรรมราช จบประถมศึกษาโรงเรียนวัดขรัวช่วย อ.สิชล จ.นครศรีธรรมราช เขียนและผลิตหนังสือขณะศึกษาชั้นมัธยมที่โรงเรียนเบญจมราชูทิศ จบปริญญาตรีคณะรัฐศาสตร์ มหาวิทยาลัยธรรมศาสตร์ เมื่อปี 2525 เริ่มทำงานที่กองบรรณาธิการสำนักพิมพ์ไทยวัฒนาพาณิช หลังจากทำงานได้ปีเศษ เขาจึงสมัครงานเป็นเจ้าหน้าที่องค์กรพัฒนาเอกชน (หรือ NGOs) ทำงานกับชาวบ้านอีสานจนถึงปัจจุบัน เป็นบรรณาธิการวารสารและโครงการหนังสือ "ดอกติ้วป่า" และเว็บไซต์ www.esanvoice.net ปัจจุบัน แต่งงานกับ นางวิจิตรา ชูสกุล มีบุตร 2 คน คือนายนาคร ชูสกุล และ นางสาววรรณลีลา ชูสกุล และอาศัยอยู่ที่จังหวัดสุรินทร์จนถึงวาระสุดท้าย สนั่น ชูสกุล เสียชีวิตโดยโรคมะเร็งในวันที่ 6 เมษายน 2559
ชิคาโก (แก้ความกำกวม)
ชิคาโก อาจหมายถึง
สถานีอวกาศสกายแล็บ
สกายแล็บ () เป็นสถานีอวกาศแห่งแรกของสหรัฐอเมริกา และเป็นสถานีอวกาศแห่งที่สองของโลกที่มีลูกเรืออยู่ปฏิบัติงาน ถัดจากสถานีอวกาศซัลยุตของสหภาพโซเวียต สกายแล็บโคจรอยู่ในวงโคจรของโลกตั้งแต่ ค.ศ. 1973-1979 มีนักบินอวกาศไปประจำการทั้งสิ้น 3 ครั้งระหว่าง ค.ศ. 1973-1974 บนสถานีอวกาศมีห้องทดลองสำหรับศึกษาผลกระทบจาก microgravity รวมถึงเป็นที่ติดตั้งหอสังเกตการณ์ดวงอาทิตย์ฐานกล้องโทรทรรศน์อพอลโล
สกายแล็บถูกส่งขึ้นจากโลก เมื่อวันที่ 14 พฤษภาคม ค.ศ. 1973 จากฐานยิง LC-39A ของศูนย์อวกาศเคนเนดีโดยจรวด Saturn INT-21 (ซึ่งเป็นรุ่นดัดแปลงของจรวด Saturn V ที่ใช้ส่งคนไปดวงจันทร์) และตกกลับมาพื้นโลกเมื่อ 11 กรกฎาคม ค.ศ. 1979 ใกล้กับเมืองเพิร์ธ ประเทศออสเตรเลีย
อินุคามิ โคทาโร่
อินุคามิ โคทาโร่ (; ) เป็นตัวละครจากการ์ตูนญี่ปุ่นเรื่อง คุณครูจอมเวท เนกิมะ!
เป็นหนึ่งในเด็กสามคนที่ชิงุสะจ้างมาช่วยลักพาตัวโคโนกะ โคทาโร่เป็นครึ่งคนครึ่งหมาป่า สังเกตได้จากหูและหางของเขา มีความสามารถเรียกและควบคุมวิญญาณสุนัขและชิกิกามิทั่วๆ ไป นอกจากนี้ยังมีทักษะการต่อสู้มือเปล่า วิชานินจา และสามารถกลายร่างเป็นมนุษย์หมาป่าเพื่อเพิ่มความแข็งแรงของร่างกาย แม้เขาจะเป็นคนเลือดร้อน โคทาโร่จะไม่ยอมทำร้ายหรือสู้อย่างเอาจริงเอาจังกับผู้หญิงเลย ส่วนใหญ่ใช้รูปแบบการต่อสู้แบบตัวต่อตัวในระยะประชิดมากกว่าการใช้ชิกิกามิหรือการใช้เวทมนตร์โจมตีจากระยะไกล
ในช่วงทัศนศึกษาที่เกียวโต โคทาโร่ร่วมมือกับชิงุสะเพราะต้องการต่อสู้กับคนที่แข็งแกร่ง โคทาโร่ต่อสู้กับเนกิสองครั้งในภาคเกียวโต โดยครั้งแรกเนกิสามารถเอาชนะโคทาโร่อย่างฉิวเฉียดด้วยความช่วยเหลือจากโนโดกะ ส่วนครั้งที่สองคาเอเดะเข้ามารับมือโคทาโร่แทนเนกิและเอาชนะเขาอย่างง่ายดาย หลังจากเหตุการณ์ที่เกียวโต โคทาโร่ถูกคุมขังอยู่ในสมาคมเวทมนตร์แห่งคันไซ
ภายหลังจากการทัศนศึกษาไม่นาน โคทาโร่หนีออกจากสมาพันธ์เวทย์แห่งคันไซ เพื่อมาบอกข่าวอันตรายที่กำลังจะมาเยือนของ โจเซฟ ฟอน เฮอร์แมน ให้กับเนกิ แต่โคทาโร่นั้นกลับถูกทำร้ายจนหมดสติและถูกทำให้ความจำสลับสับสนกัน จนไม่สามารถใช้เวทมนตร์และจำเรื่องที่จะมาเตือนเนกิได้ แต่โคทาโร่ก็ได้รับความช่วยเหลือจาก นาบะ ชิซุรุ และ มุราคามิ นัตซึมิ ที่มาพบเข้าโดยบังเอิญ แต่ทว่า ฟอน เฮอร์แมน กลับบุกมาที่หอพักอย่างเงียบๆ และ ส่งภูติน้ำมาลักพาตัวพรรคพวกเนกิ รวมไปถึง ชิซุรุด้วย โคทาโร่ที่ความทรงจำกลับมาแล้วจึงร่วมกันกับเนกิ ไปช่วยพวกอาซึนะและชิซุรุกลับมา ขณะต่อสู้ ฟอน เฮอร์แมน ยั่วยุเนกิด้วยการบอกความจริงว่า เขานั้นเป็น1ในปีศาจที่บุกรุกหมู่บ้านของเนกิเมื่อ 6ปีก่อน และสาปให้ทุกคนกลายเป็นหิน ด้วยการยั่วยุของเขา ทำให้เนกิเกือบจะถูกสาปกลายเป็นหิน แต่โคทาโร่มาช่วยไว้ทัน สุดท้ายเนกิกับโคทาโร่ก็จึงผสานพลังกันและก็เอาชนะได้
ภายหลังโคทาโร่ย้ายเข้ามาเรียนที่แผนกประถมศึกษาของโรงเรียนมาโฮระ เขาพักอยู่ห้องเดียวกับชิซุรุ นัตสึมิ และอายากะ (เนื่องจากการบังคับของเจ๊ซิซูรุ) ด้วยความเป็นครึ่งคนครึ่งหมาป่า โคทาโร่จึงถูกรังเกียจโดยทั้งคนและปีศาจหมาป่าตั้งแต่เกิด เป็นเหตุให้โคทาโร่ให้ความสำคัญระหว่างมิตรภาพของเขากับเนกิมาก โคทาโร่เข้าร่วมงานประลองยุทธโรงเรียนมาโฮระโดยหวังว่าจะได้สู้กับเนกิอีกครั้งในรอบชิงชนะเลิศ แต่เขาแพ้อย่างราบคาบต่ออัลบิเรโอในรอบที่สอง นับจากนั้นโคทาโร่ก็เริ่มฝึกวิชากับคาเอเดะเพื่อพัฒนาตัวเองให้แข็งแกร่งขึ้น
ในงานโรงเรียนมาโฮระผู้อำนวยการโรงเรียนมาโฮระได้ส่งโคทาโร่ไปดูแลความปลอดภัยรอบต้นไม้โลกเพื่อไม่ให้เกิดการสารภาพรักต่อกัน ในเวลาต่อมาโคทาโร่ได้ไปเจอเนกิและขอย้อนเวลากลับไปอดีตเพื่อไปชมงานโรงเรียนด้วย โดยโคทาโร่ได้แต่งตัวเป็นสุนัขเพราะเขามีหูและหางคล้ายสุนัขมากที่สุดเลยเป็นเหตุที่ทำเขาต้องแต่งตัวในสภาพที่ดูจะเหยียดหยามเขามากที่สุด
เมสซาลา
PMX-000 เมสซาลา ( ;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทเซต้ากันดั้ม ออกแบบโดยคาซุมิ ฟุจิตะ
เมสซาลาเป็นโมบิลสูทแบบแฮนด์เมดซึ่งสร้างโดยแปปติมัส ซีร็อคโค ผู้บัญชาการของยานจูปิทริสซึ่งบรรทุกก๊าซฮีเลียม3 มาจากดาวพฤหัสบดี เมสซาลาได้รับการออกแบบให้ใช้งานในบริเวณใกล้กับดาวพฤหัสซึ่งมีแรงโน้มถ่วงสูงจึงมีกำลังขับเคลื่อนสูงไปด้วย เมื่อใช้ในอวกาศใกล้กับโลกจึงมีความเร็วสูงมาก นอกจากนั้นยังเป็นโมบิลสูทที่ใช้เทคโนโลยีชั้นนำ เช่น มูฟเอเบิลเฟรม (movable frame)และเกราะโลหะผสม กันดาเรียมแกมมา (Gundarium γ)ซึ่งมีน้ำหนักเบาและทนทาน ทำให้มีสมรรถนะที่สูงมาก เมสซาลาสามารถแปลงร่างเป็นโมบิลอาเมอร์ได้ใน 0.5 วินาทีเท่านั้น อาวุธหลักของเมสซาลาก็คือปืนมหาอนุภาคสองกระบอกซึ่งติดอยู่ด้านหลัง ในหัวไหล่ทั้งสองข้างติดตั้งมิสไซล์ลันเชอร์เก้าลำกล้องไว้ และที่แขนเป็นเหมือนกล่องสำหรับเก็บบีมเซเบอร์และติดเกรเน็ดลันเชอร์กับกงเล็บไว้ภายในด้วย
เมสซาลาปรากฏตัวในตอนที่10ของโมบิลสูทเซต้ากันดั้มและเป็นโมบิลสูทแบบแปลงร่างได้ตัวแรกที่ปรากฏตัวในเรื่อง โดยซีร็อคโคได้ใช้เมสซาลาโจมตีกระสวยอวกาศ "เทมป์เทชัน" ของไบรท์ โนอา และต่อมาได้เข้าโจมตีกลุ่มต่อต้านสหพันธ์ขณะลงสู่โลกเพื่อโจมตีกองบัญชาการหลักที่จาบุโร ซึ่งในการต่อสู้ครั้งนี้ซีร็อคโคได้ทำลายศัตรูไปมากมาย รวมถึงจมยานประจัญบานชั้นซาลามิสได้และตัดแขน RMS-099 ริคดิแอส ของเอมม่า ชีนขาดด้วย แต่ก็ไม่สามารถหยุดยั้งการลงสู่โลกของกลุ่มต่อต้านได้เพราะเมสซาลาไม่มีระบบที่ใช้ป้องกันความร้อนขณะเข้าสู่บรรยากาศของโลกจึงไม่สามารถติดตามพวกของคามิว บีดันลงไปยังโลกได้
เมสซาลาปรากฏตัวในภายหลัง โดยซีร็อคโคได้มอบเมสซาลาให้กับลูกน้องหญิงคนสนิท ซาร่า ซาเปียรอฟ ใช้งาน และต่อมาได้ให้เรคอ รอนโดใช้ต่อสู้กับกลุ่มต่อต้านเพื่อพิสูจน์ความภักดีต่อซีร็อคโค
ปรากฏตัวในโมเดลคิทซีรีส์ "ไทแรนท์ซอร์ดออฟนีโอฟาเลีย" ออกแบบโดยคาสุมิ ฟุจิตะ เมสซาลาดิโนเฟาสท์ จูปิเตอร์เป็นรูปแบบของเมสซาลาซึ่งไม่สามารถแปลงร่างได้แต่มีลักษณะที่ผสมโมบิลสูทกับโมบิลอาเมอร์เข้าด้วยกันเรียกว่า Agressive Beasted Form Suit ซึ่งมีความเร็วสูง เป็นเครื่องที่ซีร็อคโคปรับแต่งด้วยตนเอง ด้านหลังติดตั้งบีมแคนน่อนแฝดซึ่งเป็นอาวุธหลักและมีแขนเป็นกงเล็บสองข้าง
ปรากฏตัวในโมเดลคิทซีรีส์ "ไทแรนท์ซอร์ดออฟนีโอฟาเลีย" ออกแบบโดยคาสุมิ ฟุจิตะ เป็นรุ่นผลิตจำนวนมากของเมสซาลาดิโนเฟาสท์ จูปิเตอร์ แตกต่างจากรุ่นจูปิเตอร์ที่ไม่มีแขนแต่จะติดตั้งอาวุธ เช่น มิสไซล์ลันเชอร์ไว้แทน
โดเวนวูล์ฟ
AMX-014 โดเวนวูล์ฟ (ญี่ปุ่น:"ドーベン・ウルフ" ;อังกฤษ:Doven Wolf) เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า ออกแบบโดย มิกะ อาคิทากะ
โดเวนวูล์ฟเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยใช้ข้อมูลของไซโคกันดั้มมาร์คทูว์ซึ่งนีโอซีอ้อนยึดมาใช้งาน โดเวนวูล์ฟจึงมีจุดเด่นที่ติดตั้งอาวุธไว้เป็นจำนวนมากและนับเป็นโมบิลสูทรุ่นผลิตจำนวนมากที่มีพลังในการต่อสู้สูงทีเดียว นอกจากนี้โดเวนวูล์ฟยังเป็นโมบิลสูทที่มีระบบกึ่งไซคอมมิว (quasi-psycommu system) ที่สมบูรณ์แบบ ระบบนี้จะแสกนคลื่นสมองของนักบินเพื่อให้สามารถควบคุมอาวุธอินคอมซึ่งติดอยู่ด้านหลังได้ อินคอมนี้เมื่อใช้งานจะแยกไปจากโดเวนวูล์ฟโดยมีสายเคเบิลเชื่อมไว้ส่งสัญญาณและยิงบีมโจมตีศัตรูจากมุมต่างๆได้ ส่วนแขนของโดเวนวูล์ฟยังสามารถปล่อยแยกไปจากตัวเพื่อยิงโจมตีศัตรูได้ ซึ่งในแขนของโดเวนวูล์ฟจะมีแขนกลซึ่งใช้จับบีมเซเบอร์ไว้ป้องกันตัวในขณะที่ปล่อยแขนออกไป บีมไรเฟิลขนาดใหญ่ของโดเวนวูล์ฟยังสามารถเชื่อมต่อกับปืนมหาอนุภาคที่ส่วนท้องกลายเป็นเมก้าลันเชอร์ที่มีพลังทำลายสูงขึ้นหลายเท่าได้
เนื่องจากเป็นโมบิลสูทที่มีพลังในการต่อสู้สูงมาก โดเวนวูล์ฟจึงได้รับเลือกเป็นโมบิลสูทรุ่นผลิตจำนวนมากแทนซาคุทรีและนับเป็นโมบิลสูทรุ่นผลิตจำนวนมากซึ่งแข็งแกร่งที่สุดในขณะนั้น เมื่อเกรมี่ โตโต้ได้ก่อกบฏเพื่อชิงอำนาจจากฮามาน คานนั้น โดเวนวูล์ฟเป็นโมบิลสูทของหน่วยสเปซวูล์ฟที่มีราคัน ดาคารันเป็นหัวหน้าหน่วย ซึ่งหน่วยสเปซวูล์ฟได้สังหารหัวหน้าหน่วยรอยัลการ์ด คาร่า ซูน และ มัชชิมา เซโลที่ยังภักดีต่อฮามานได้ แต่ในที่สุดราคันเองก็ถูกดับเบิ้ลเซต้ากันดั้มของจูโด อชิตะทำลาย
โดเวนวูล์ฟยังปรากฏตัวในภาพยนตร์คอมพิวเตอร์กราฟิกส์ขนาดสั้น "กันดั้มอีโวลฟ์"ตอนที่ 10
ปรากฏตัวในนิยายประกอบภาพ กันดั้มเซนติเนล ออกแบบโดยมิกะ อาคิทากะ
กันดั้มมาร์คไฟฟ์เป็นโมบิลสูทของสหพันธ์โลกซึ่งได้รับการพัฒนาโดยสถาบันวิจัยออกัสต้าโดยให้เป็นไซโคกันดั้มขนาดเล็กและให้คนธรรมดาสามารถควบคุมได้อย่างมีประสิทธิภาพด้วยระบบกึ่งไซคอมมิวสำหรับควบคุมอาวุธอินคอม กันดั้มมาร์คไฟฟ์เป็นโมบิลสูทที่มีสมรรถนะสูง โล่ของกันดั้มมาร์คไฟฟ์ติดตั้งท่อขับดันไว้คล้ายกับชิลด์บูสเตอร์ของกันดั้มเฮเซล บีมแคนน่อนด้านหลังของกันดั้มมาร์คไฟฟ์สามารถถอดออกมาใช้เป็นบีมเซเบอร์ได้ และยังสามารถติดมิสไซล์พ็อดไว้ที่ไหล่ได้อีกด้วย
ในจำนวนกันดั้มมาร์คไฟฟ์ที่สร้างมาทั้งสามเครื่องนั้น เครื่องหนึ่งได้ถูกส่งไปให้กับกองกำลังนีโอซีอ้อนหลังจากที่ศึกกรีปส์ได้สิ้นสุดลง ซึ่งนีโอซีอ้อนด้ใช้ข้อมูลของกันดั้มมาร์คไฟฟ์ในการพัฒนาระบบกึ่งไซคอมมิวของโดเวนวูล์ฟ และอีกเครื่องประจำการกับกองยานของนายพลไบรอัน เอโนซึ่งได้รับคำสั่งให้ช่วยเสริมกำลังของหน่วยเฉพาะกิจอัลฟาในการกวาดล้างกลุ่มนิวดีไซส์ แต่นายพลไบรอันได้ทรยศไปเข้ากับกลุ่มนิวดีไซส์แทน และเบรฟ ค็อด ผู้นำของนิวดีไซส์ก็ได้ใช้กันดั้มมาร์คไฟฟ์เป็นโมบิลสูทประจำตัวในการต่อสู้ที่เอเยอร์ซิตี้บนดวงจันทร์ ซึ่งเบรฟได้ทำลายโมบิลสูทของหน่วยอัลฟาไปมากมายรวมถึงฟุลอาเมอร์ดับเบิ้ลเซต้าทั้งสามเครื่อง จนกระทั่งในการต่อสู้กับเอ็กตร้าออดินารี ซูพีเรียร์กันดั้ม แม้เบรฟจะมีฝีมือที่เหนือกว่าเรียว รูทซ์ซึ่งเป็นนักบินมาก แต่ก็พลาดท่าต่อปัญญาประดิษฐ์ของซูพีเรียร์กันดั้ม "ALICE"
ปรากฏตัวครั้งแรกในวิดีโอเกม "เอสดีกันดั้มจีเจเนเรชันซีโร่" ออกแบบโดยจุนยะ อิชิงาคิ เป็นโมบิลสูทของทิทานส์ซึ่งพัฒนาโดยสถาบันวิจัยออกัสต้าและใช้ข้อมูลจากกันดั้มมาร์คทรีของแอนาไฮม์อิเล็กทรอนิก กันดั้มมาร์คโฟว์เป็นโมบิลสูทเครื่องแรกซึ่งมีระบบกึ่งไซคอมมิวที่สมบูรณ์และเป็นต้นแบบของกันดั้มมาร์คไฟฟ์
ดาราจักรไร้รูปแบบ
ดาราจักรไร้รูปแบบ () คือดาราจักรที่ไม่สามารถแบ่งแยกชนิดให้เป็นประเภทใดประเภทหนึ่งในลำดับของฮับเบิลได้อย่างชัดเจน ดาราจักรเหล่านี้ไม่มีรูปทรงแบบก้นหอยและไม่มีสัณฐานรี โดยมากมักมีลักษณะยุ่งเหยิง ไม่ปรากฏดุมดาราจักรหรือส่วนหนึ่งส่วนใดที่คล้ายจะเป็นแขนดาราจักรเลย โดยมากเชื่อกันว่าดาราจักรชนิดนี้มีอยู่ประมาณ 1 ใน 4 ของดาราจักรทั้งหมด ครั้งหนึ่งมันน่าจะเคยเป็นดาราจักรชนิดก้นหอยหรือชนิดรีมาก่อน แล้วเกิดสูญสลายรูปทรงไปด้วยแรงกิริยาความโน้มถ่วง ในดาราจักรไร้รูปแบบยังมีแก๊สและฝุ่นอยู่เป็นจำนวนมากด้วย
ดาราจักรไร้รูปแบบอาจแบ่งออกเป็น 2 ชนิดฮับเบิลใหญ่ๆ ดังนี้
สำหรับการจัดประเภทที่ 3 จะเป็นดาราจักรแคระไร้รูปแบบ ใช้สัญลักษณ์ว่า dI หรือ dIrrs ในปัจจุบันนักดาราศาสตร์เห็นว่าดาราจักรประเภทนี้มีความสำคัญมากในการทำความเข้าใจกับวิวัฒนาการของดาราจักร เพราะมันมีระดับความเป็นโลหะค่อนข้างต่ำและมีระดับแก๊สสูงมาก เชื่อว่ามันน่าจะมีลักษณะคล้ายคลึงกับดาราจักรยุคแรกเริ่มที่อยู่ในเอกภพของเรา รวมถึงอาจเป็นตัวสะท้อนถึงดาราจักรสีน้ำเงินจางๆ ที่พบเห็นอยู่ในการสำรวจดาราจักรในอวกาศห้วงลึกด้วย
ดาราจักรไร้รูปแบบบางแห่งเป็นดาราจักรชนิดก้นหอยขนาดเล็กที่ถูกทำลายสัณฐานไปด้วยแรงโน้มถ่วงจากดาราจักรเพื่อนบ้านที่มีขนาดใหญ่กว่า
แต่ก่อนดาราจักรเมฆแมเจลแลนเคยถูกจัดเป็นดาราจักรไร้รูปแบบ แต่ต่อมาภายหลังเมื่อมีการค้นพบโครงสร้างคานภายใน จึงเปลี่ยนการจัดประเภทไปเป็นแบบ "SBm" ซึ่งเป็นดาราจักรชนิดที่สี่ในบรรดาดาราจักรชนิดก้นหอยมีคาน เชื่อว่ามันน่าจะธำรงรูปก้นหอยไปได้จนกว่าจะสูญเสียแรงโน้มถ่วงและเสียรูปร่างไป
เมโลดิกา
เมโลดิกา () เป็นเครื่องดนตรีสากลประเภทมีลิ่มนิ้ว มีลักษณะผสมผสานระหว่างหีบเพลงชัก (แอกคอร์เดียน) กับหีบเพลงปาก (ฮาร์โมนิกา) ทำงานโดยเป่าลมผ่านท่อ โดยตัวท่อนั้นจะอยู่บริเวณด้านข้างของตัวเมโลดิกา วิธีการทำให้เกิดเสียงก็คือเป่าลมและกดคีย์บอร์ดไปพร้อมๆกัน จะเป็นการทำให้เกิดเสียง
เมโลดิกาออกแบบโดยบริษัท Hohner ซึ่งเป็นบริษัทขายเครื่องดนตรี ผู้ผลิตหีบเพลงชัก และฮาร์โมนิกาที่มีชื่อเสียง ในช่วงทศวรรษ 1950
ดาราจักรแปลก
ดาราจักรแปลก () คือดาราจักรที่ผิดปกติในหลายๆ ด้าน ทั้งขนาด รูปร่าง หรือองค์ประกอบ ดาราจักรชนิดนี้เกิดจากปฏิสัมพันธ์ระหว่างดาราจักร และอาจมีองค์ประกอบของฝุ่นและแก๊สที่ไม่เป็นไปตามปกติ โดยอาจมีความสว่างพื้นผิวที่สูงหรือต่ำกว่าดาราจักรโดยทั่วไป หรืออาจมีส่วนประกอบเช่นลำอนุภาคนิวเคลียร์ ลักษณะรูปร่างอาจจะผิดประหลาดอย่างมากเนื่องจากผลของแรงโน้มถ่วงที่กระทำต่อมันอย่างรุนแรงระหว่างการปะทะกับดาราจักรอื่น ในตารางรายชื่อดาราจักรจะใช้รหัสแทนดาราจักรประเภทนี้ว่า p หรือ pec
ความส่องสว่าง (ดาราศาสตร์)
ความส่องสว่าง () คือค่าแสดงอันดับความสว่างของดาวในทางดาราศาสตร์ ซึ่งเป็นการวัดค่าแบบลอกการิทึม โดยตรวจวัดได้จากความยาวคลื่นเฉพาะ โดยมากมักตรวจวัดในความยาวคลื่นที่ตามองเห็นหรือคลื่นใกล้อินฟราเรด
การระบุค่าความส่องสว่างทำได้สองวิธีคือ
ดาราจักรชนิดวงแหวน
ดาราจักรชนิดวงแหวน () คือดาราจักรที่มีลักษณะปรากฏคล้ายวงแหวน ที่บริเวณวงแหวนประกอบด้วยดาวฤกษ์มวลมากสีน้ำเงินที่อายุยังน้อยและสว่างมาก ส่วนย่านใจกลางเป็นสสารส่องสว่างจำนวนไม่มากนัก นักดาราศาสตร์เชื่อว่าดาราจักรชนิดวงแหวนก่อตัวขึ้นเนื่องจากมีดาราจักรขนาดเล็กกว่าเคลื่อนผ่านใจกลางของดาราจักรที่ใหญ่กว่า และในดาราจักรส่วนมากมีช่องอวกาศว่างเปล่าอยู่มากมาย ผลจาก "การปะทะ" เช่นนี้เกิดขึ้นน้อยกว่าผลการปะทะระหว่างดาวโดยทั่วไป อย่างไรก็ดีการกีดขวางแรงโน้มถ่วงที่เกิดจากคลื่นการก่อตัวของดาวฤกษ์ใหม่เมื่อเคลื่อนผ่านดาราจักรที่ใหญ่กว่าอาจทำให้เกิดผลเช่นนี้ขึ้นได้
วัตถุของโฮแอก (Hoag's Object) ค้นพบโดย อาร์ต โฮแอก เมื่อ ค.ศ. 1950 เป็นตัวอย่างของดาราจักรชนิดนี้
เทศบาลเมืองสิงห์บุรี
เทศบาลเมืองสิงห์บุรี หรือ เมืองสิงห์ เป็นเทศบาลเมืองแห่งหนึ่งอยู่ในอำเภอเมืองสิงห์บุรี จังหวัดสิงห์บุรี เป็นองค์กรปกครองส่วนท้องถิ่นที่ตั้งศาลากลางจังหวัดสิงห์บุรี และเป็นศูนย์กลางทางเศรษฐกิจและการขนส่งของจังหวัด มีพื้นที่ 7.81 ตารางกิโลเมตร ครอบคลุมตำบลบางพุทราทั้งตำบล และบางส่วนของตำบลบางมัญ ตำบลม่วงหมู่ ตำบลต้นโพธิ์ และตำบลบางกระบือ มีประชากรในปี พ.ศ. 2560 จำนวน 17,528 คน
เทศบาลเมืองสิงห์บุรีเป็นหน่วยการบริหารราชการส่วนท้องถิ่น และเป็นเทศบาลขนาดกลาง ประวัติการจัดตั้งดังนี้ คือ เมื่อวันที่ 16 มกราคม 2460 สมัยมหาเสวกเอกเจ้าพระยาสุรสีห์วิศิษฐ์ศักดิ์ ดำรงตำแหน่งเสนาบดีกระทรวงมหาดไทย ได้มีการประกาศจัดตั้งสุขาภิบาลเมืองสิงห์บุรี มณฑลกรุงเก่า ตำบลบางพุทรา (ปัจจุบันคืออำเภอเมืองสิงห์บุรี) ราชกิจจานุเบกษา เล่มที่ 34 ปี 2460
ต่อมาในปี 2478 ได้ยกฐานะสุขาภิบาลเมืองสิงห์บุรีเป็นเทศบาลเมืองสิงห์บุรี เมื่อวันที่ 10 ธันวาคม 2478 (ราชกิจจานุเบกษา เล่มที่ 52) ในขณะนั้นมีพื้นที่การปกครอง 1.7 ตารางกิโลเมตร ต่อมาในปี พ.ศ. 2517 ได้ขยายเขตเทศบาลออกไปอีก 6.11 ตารางกิโลเมตร ทำให้ปัจจุบันเทศบาลมีพื้นที่ทั้งหมด 7.81 ตารางกิโลเมตร
ตัวเทศบาลเป็นที่ราบริมฝั่งน้ำ ย่านเศรษฐกิจอยู่ฝั่งขวาของแม่น้ำเจ้าพระยาเทศบาลเมืองสิงห์บุรี ตั้งอยู่ในอำเภอเมืองสิงห์บุรี จังหวัดสิงห์บุรี อยู่ห่างจากกรุงเทพมหานครโดยทางรถยนต์ประมาณ 142 กิโลเมตร ห่างจากจังหวัดลพบุรีประมาณ 26 กิโลเมตร ห่างจากจังหวัดอ่างทองประมาณ 41 กิโลเมตร ห่างจากจังหวัดชัยนาทประมาณ 55 กิโลเมตร ห่างจากจังหวัดสุพรรณบุรีประมาณ 90 กิโลเมตร และห่างจากจังหวัดนครสวรรค์ประมาณ 95 กิโลเมตร มีพื้นที่ 7.81 ตารางกิโลเมตร มีอาณาเขตติดต่อกับพื้นที่ใกล้เคียง ดังนี้
ในเขตเทศบาลมีจำนวนประชากรชาย 9,093 คน จำนวนประชากรหญิง 10,163 คน รวมจำนวนประชากรทั้งสิ้น 19,439 คน มีจำนวนครัวเรือน 7,443 ครัวเรือน จำนวนชุมชน 13 ชุมชน ได้แก่
เทศบาลเมืองสิงห์บุรีจัดเป็นแหล่งศูนย์กลางการศึกษาที่สำคัญแห่งหนึ่งของจังหวัดสิงห์บุรี ประกอบด้วยสถานศึกษาที่เป็นของรัฐและเอกชน ดังนี้
ในเขตเทศบาลเมืองสิงห์บุรีมีหน่วยบริการด้านสาธารณสุขประกอบด้วย โรงพยบาล 4 แห่ง ศูนย์บริการสาธารณสุข 2 แห่ง คลีนิคเอกชน 17 แห่ง ดังนี้
กำฮูหยิน
กำฮูหยิน (เสียชีวิตราวปี ค.ศ. 210) มีชื่อในสำเนียงจีนกลางว่ากานฟูเหยิน () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นภรรยาหลวงของเล่าปี่ จักรพรรดิและผู้สถาปนาจ๊กก๊กในยุคสามก๊ก
กำฮูหยินเป็นชาวเมืองไพก๊ก (沛 "เพ่ย์" ปัจจุบันอยู่ในอำเภอเพ่ย์ ในมณฑลเจียงซู) เมื่อเล่าปี่มาที่มณฑลอิจิ๋ว และพำนักที่เมืองเสียวพ่าย (小沛 "เสี่ยวเพ่ย์" ปัจจุบันอยู่ในอำเภอเพ่ย์ ในมณฑลเจียงซู) เล่าปี่ได้พบกับกำฮูหยินแล้วได้รับนางเป็นภรรยา กำฮูหยินได้ติดตามเล่าปี่ไปที่มณฑลเกงจิ๋ว ที่ซึ่งนางได้ให้กำเนิดเล่าเสี้ยน ในระหว่างศึกสะพานเตียงปันเกี้ยว เล่าปี่ได้หนีกองทัพโจโฉโดยทิ้งกำฮูหยินและเล่าเสี้ยนไว้ท่ามกลางความโกลาหล แต่ทั้งสองก็ได้จูล่งช่วยเหลือให้รอดชีวิตมาได้ ภายหลังกำฮูหยินถึงแก่กรรม ศพของนางได้ถูกฝังไว้ที่เมืองลำกุ๋น (南郡 "หนานจวิ้น" ปัจจุบันอยู่ในเมืองจิงโจว มณฑลหูเป่ย์)
เฮนรี่ พอลสัน
เฮนรี่ เมอร์ริตต์ "แฮงค์" พอลสัน จูเนียร์ (Henry Merritt "Hank" Paulson Jr.) (เกิดเมื่อ 28 มีนาคม พ.ศ. 2489) เป็นรัฐมนตรีกระทรวงการคลังสหรัฐอเมริกา และสมาชิกคณะผู้ว่าการกองทุนการเงินระหว่างประเทศ (IMF Board of Governors) ก่อนหน้านี้ เขาดำรงตำแหน่งประธาน และซีอีโอ ของโกลด์แมน แซคส์ (Goldman Sachs)
คาเมนไรเดอร์ ไฮเปอร์แบทเทิลวีดีโอ ซีรีส์
คาเมนไรเดอร์ ไฮเปอร์แบทเทิล (เดิมชื่อไฮเปอร์วีดีโอ) เป็นภาพยนตร์ตอนพิเศษของมาสค์ไรเดอร์ ซีรีส์ยุคเฮย์เซย์โดยเนื้อหานั้นไม่เกี่ยวข้องกับทีวีซีรีส์เริ่มในปี ค.ศ. 2000 โดย ไฮเปอร์แบทเทิล DVD (ไฮเปอร์วีดีโอ) จะถูกจำหน่ายในรูปแบบการสั่งซื้อจากนิตยสารเทเลบิคุง
หมาจิ้งจอกอาร์กติก
หมาจิ้งจอกอาร์กติก, หมาจิ้งจอกขั้วโลก หรือ หมาจิ้งจอกหิมะ (; หรือ "Alopex lagopus") เป็นหมาจิ้งจอกขนาดเล็ก อาศัยอยู่ทั่วไปในเขตชายผั่งมหาสมุทรอาร์กติก ตลอดจนเขตทุนดราที่เต็มไปด้วยหิมะและน้ำแข็ง จัดเป็นสัตว์เลี้ยงลูกด้วยน้ำนมอีกชนิดหนึ่ง ที่มีขนสีขาวเพื่อให้กลมกลืนกับสภาพแวดล้อม ช่วยให้ล่าเหยื่อได้ง่าย และสามารถพรางตัวจากศัตรูได้ด้วย
มีทั้งหมด 3 ชนิดย่อย
หมาจิ้งจอกอาร์กติกจัดว่าเป็นสัตว์ที่สามารถปรับสภาพให้ดำรงอยู่ในสภาพอากาศที่หนาวจัดได้ดีชนิดหนึ่ง มีระบบการปรับอุณหภูมิ ที่สามารถควบคุมความร้อนในร่างกายได้ สามารถทนอยู่ได้ในที่ ๆ มีอุณหภูมิต่ำถึง -50 องศาเซลเซียสได้ หมาจิ้งจอกอาร์กติกจะมีใบหน้าที่สั้นกว่าหมาจิ้งจอกชนิดอื่น และมีใบหูที่เล็ก ขนของมันฟูหนา เพื่อป้องกันการสูญเสียความร้อน มันจะมีขนอยู่บริเวณอุ้งเท้าเพื่อช่วยให้เดิน และวิ่งบนพื้นน้ำแข็งได้ในช่วงที่หิมะตกหนัก หรือเกิดพายุ หมาจิ้งจอกอาร์กติกจะขุดโพรงลึกลงไปใต้หิมะ และขดตัวนอนโดยใช้หางของมันตวัดมาปิดตัวและหน้าไว้คล้ายคนห่มผ้าห่ม และเมื่อฤดูหนาวหมดลง หิมะเริ่มละลาย ต้นไม้เริ่มผลิใบอ่อน หมาจิ้งจอกอาร์กติกเองก็มีการเปลี่ยนแปลง ขนสีขาวของมันจะร่วงลง และมีขนสีเทาอมน้ำตาลขึ้นแทนและจะสั้นกว่าขนในฤดูหนาว ทำให้ตัวมันดูเล็กลง และมีขนาดเท่าแมวบ้านเท่านั้น ในขั้วโลกเหนือฤดูร้อนนั้นสั้นมาก และเมื่อฤดูหนาวกลับมา จิ้งจอกขั้วโลกก็จะเปลี่ยนสีขนกลับไปเป็นขนสีขาวอีกครั้ง เป็นการบอกให้รู้ว่า การต่อสู้กับความหนาวเย็นกำลังจะเริ่มต้นอีกครั้ง
ความยาววัดตั้งแต่หัวถึงลำตัว เพศผู้ประมาณ 85.3 เซนติเมตร (33.6 นิ้ว) และเพศเมียยาวประมาณ 82.1 เซนติเมตร (32.3 นิ้ว) ความยาวของหาง เพศผู้ประมาณ 31 เซนติเมตร (12.2 นิ้ว) และความยาวของหางเพศเมียประมาณ 30 เซนติเมตร (11.8 นิ้ว) ความกว้างของลำตัวจิ้งจอกขั้วโลก ประมาณ 25-30 เซนติเมตร (9.8-11.8 นิ้ว) น้ำหนักโดยประมาณของเพศผู้ ประมาณ 7.7 ปอนด์ (3.5 กิโลกรัม) ในขณะที่เพศเมียน้ำหนักประมาณ 3.1-7.1 ปอนด์ (1.4-3.2 กิโลกรัม)
ในฤดูใบไม้ผลิ ช่วงต้นเดือนกันยายนจนถึงพฤษภาคม ใช้เวลาตั้งท้องประมาณ 52 วัน แม่หมาจะให้กำเนิดลูก โดยครอกหนึ่งจะมีประมาณ 6-7 ตัว และอาจมากได้ถึง 25 ตัว นับว่าเป็นสัตว์เลี้ยงลูกด้วยนมที่มีปริมาณลูกต่อครอกมากที่สุดในโลก ลูกหมาจะเติบโตอย่างรวดเร็วเพื่อให้ทันก่อนฤดูหนาวจะมาถึง ในช่วงเวลานี้พวกมันจะกินอาหารเป็นจำนวนมาก เพื่อเตรียมรับมือกับฤดูหนาวที่จะมาถึง หมาจิ้งจอกขั้วโลกจะเก็บอาหารไว้สำหรับฤดูหนาว เช่น ฝังซากหนูเลมมิ่งไว้ใต้หิมะ, เก็บไข่ไว้ในโพรงหิน บางตัวจะเก็บนกเล็ก ๆ ไว้ถึง 27 ตัว และไข่อีก 40 ฟอง สำหรับฤดูหนาว ลูกหมาอาจจะยังอาศัยอยู่กับพ่อแม่ในช่วงแรกจนขนบริเวณอุ้งเท้ามันหนาขึ้นเพื่อช่วยให้เดิน และวิ่งบนพื้นน้ำแข็งได้ในช่วงที่หิมะตกหนัก
ในช่วงที่อากาศดี หมาจิ้งจอกอาร์กติกจะออกมาหาอาหาร ตามปกติมันจะล่าสัตว์เล็ก ๆ เช่น หนูเลมมิ่ง, นกกระทาขั้วโลก บางครั้งถ้าโชคดี ก็จะเจอซากสัตว์ที่หมีขั้วโลกกินเหลือทิ้งไว้ ก็จะกินซากนั้น
เอส แอนดรอมิดา
เอส แอนดรอมิดา ( หรือ SN 1885A) คือซูเปอร์โนวาในดาราจักรแอนดรอมิดา เป็นซูเปอร์โนวาเพียงแห่งเดียวเท่าที่นักดาราศาสตร์สังเกตเห็นในดาราจักรแห่งนั้นจนถึงปัจจุบัน และเป็นซูเปอร์โนวานอกทางช้างเผือกเพียงแห่งเดียว บางครั้งเรียกกันในชื่อ "ซูเปอร์โนวา 1885"
ซูเปอร์โนวานี้ค้นพบเมื่อ 20 สิงหาคม ค.ศ. 1885 โดย แอนสท์ ฮาร์ทวิช ขณะทำงานอยู่ที่หอดูดาวดอร์แพท (ทาร์ทู) ในเอสโตเนีย มันมีความสว่างสูงสุดถึงระดับ 6 แล้วค่อยจางลงไปเป็น 16 ในราวเดือนกุมภาพันธ์ ค.ศ. 1890 รายงานเบื้องต้นแจ้งว่ามันมีสีค่อนข้างแดง และมีความสว่างลดลงอย่างรวดเร็ว ซึ่งเป็นลักษณะผิดปกติของซูเปอร์โนวาประเภท Ia แต่ไม่มีข้อมูลสเปกตรัมอื่นใดให้ศึกษาเพิ่มเติมอีก
ปี ค.ศ. 1988 นักดาราศาสตร์ อาร์. เอ. เฟเซน และคนอื่น ๆ ใช้กล้องโทรทรรศน์ขนาด 4 นิ้ว คือกล้อง Mayall ที่ Kitt Peak พบเศษส่วนที่อุดมด้วยโลหะจากการระเบิดครั้งนี้ การสังเกตการณ์เพิ่มเติมทำโดยกล้องโทรทรรศน์อวกาศฮับเบิลในปี ค.ศ. 1995
เล่าจ๋อง
เล่าจ๋อง (; ) เป็นตัวละครในวรรณกรรมอิงประวัติศาสตร์เรื่องสามก๊ก เป็นบุตรชายคนที่ 2 ของเล่าเปียวเจ้าแคว้นเกงจิ๋ว อันเกิดจากนางชัวฮูหยินภรรยาน้อย
หลังจากเล่าเปียวเสียชีวิต ตามประเพณี ลูกชายคนโตคือเล่ากี๋ควรมีสิทธิ์ในตำแหน่งเจ้าแคว้น แต่ชัวฮูหยินและชัวมอน้องชาย ได้ปลอมแปลงพินัยกรรมของเล่าเปียวว่าให้เล่าจ๋องขึ้นดำรงตำแหน่งเจ้าแคว้นเกงจิ๋วคนต่อไป เล่าจ๋องจึงได้ครองตำแหน่งเจ้าแคว้นเกงจิ๋วต่อจากบิดาขณะมีอายุได้ 14 ปี
ต่อมา โจโฉยกทัพจะเข้าตีเกงจิ๋ว เล่าจ๋องได้ยอมจำนนต่อโจโฉ โจโฉแต่งตั้งให้เล่าจ๋องเป็นเจ้าเมืองเฉงจิ๋ว ระหว่างที่เล่าจ๋องเดินทางไปรับตำแหน่งที่เฉงจิ๋วพร้อมกับนางชัวฮูหยิน อิกิ๋มซึ่งโจโฉสั่งให้นำกำลังไปซุ่มระหว่างทาง ได้นำกำลังออกมาสังหารเล่าจ๋องและนางชัวฮูหยินเสีย
ปรากฏการณ์ด็อพเพลอร์
ปรากฏการณ์ด็อพเพลอร์ () หรือบางครั้งเรียกว่า การเคลื่อนด็อพเพลอร์ () เป็นปรากฏการณ์ทางวิทยาศาสตร์อย่างหนึ่งที่ตั้งชื่อตามคริสทีอัน ด็อพเพลอร์ เกี่ยวกับการเปลี่ยนแปลงความถี่ของคลื่นและความยาวคลื่นในมุมมองของผู้สังเกตเมื่อมีการเคลื่อนที่ที่สัมพันธ์กับแหล่งกำเนิดคลื่นนั้น พบเห็นได้ทั่วไปในชีวิตประจำวันเช่น เมื่อมีรถพยาบาลส่งสัญญาณไซเรนเคลื่อนเข้าใกล้ ผ่านตัวเรา และวิ่งห่างออกไป คลื่นเสียงที่เราได้ยินจะมีความถี่สูงขึ้น (กว่าคลื่นที่ส่งออกมาตามปกติ) ขณะที่รถเคลื่อนเข้ามาหา คลื่นเสียงมีลักษณะปกติขณะที่รถผ่านตัว และจะมีความถี่ลดลงเมื่อรถวิ่งห่างออกไป
คลื่นที่มีการแพร่โดยต้องอาศัยตัวกลาง เช่นคลื่นเสียง ความเร็วของผู้สังเกตกับความเร็วของแหล่งกำเนิดคลื่นจะมีความสัมพันธ์กับตัวกลางที่คลื่นนั้นแพร่ผ่าน ปรากฏการณ์ด็อพเพลอร์โดยรวมจะเป็นผลจากทั้งการเคลื่อนที่ของแหล่งกำเนิด การเคลื่อนที่ของผู้สังเกต และการเคลื่อนที่ของตัวกลางด้วย ปรากฏการณ์ในแต่ละส่วนสามารถวิเคราะห์ได้โดยแยกจากกัน ส่วนคลื่นที่ไม่จำเป็นต้องอาศัยตัวกลางเช่นคลื่นแสงหรือแรงโน้มถ่วงในทฤษฎีสัมพัทธภาพพิเศษ จะสนใจเฉพาะความเร็วสัมพันธ์ที่แตกต่างกันระหว่างผู้สังเกตกับแหล่งกำเนิดเท่านั้น การเปลี่ยนความถี่ของเสียงที่ผู้ฟังได้ยินจะขึ้นอยู่กับความเร็วของแหล่งกำเนิด
การเปลี่ยนความถี่ของเสียงที่ผู้ฟังได้ยินจะขึ้นอยู่กับความเร็วของแหล่งกำเนิด Vs (s ย่อมาจาก Source) และความเร็วของผู้ฟังVL (L ย่อมาจาก Listener) โดยทั่วไปทั้งผู้ฟังและแหล่งกำเนิดอาจจะเคลื่อนที่ได้ ดังนั้นในการวิเคราะห์จึงไม่เหมาะสมที่จะใช้ผู้ฟังหรือแหล่งกำเนิดเป็นกรอบอ้างอิง ในที่นี่จึงใช้ตัวกลางที่เสียงเคลื่อนที่เป็นการอ้างอิง ซึ่งจะทำให้อัตราเร็วเสียงคงตัวเสมอ ไม่ขึ้นอยู่กับความเร็วของแหล่งกำเนิดหรือผู้ฟัง ในส่วนของของความเร็ซของแหล่งกำเนิด VS และความเร็วของผู้ฟัง VL จะวัดเทียบตัวกลางของคลื่นเสียงด้วย และเนื่องจากการศึกษาปรากฎการณ์คอปเพลอร์ในที่นี้เป็นเป็นเพียงการศึกษาในเบื้องต้น ดังนั้นจะพิจารณาเฉพาะกรณีที่ความเร็วของแหล่งกำเนิดและผู้ฟังอยู่บนเส้นตรงที่เชื่อมระหว่างแหล่งกำเนิดกับผู้ฟังเท่านั้น (การเคลื่อนที่ 1 มิติ)
ดาราจักรน้ำวน
ดาราจักรน้ำวน (; บางครั้งรู้จักในชื่อ วัตถุเมสสิเยร์ M51a หรือ NGC 5194) เป็นดาราจักรชนิดก้นหอยที่เกิดอันตรกิริยาขนาดใหญ่ อยู่ในบริเวณกลุ่มดาวสุนัขล่าเนื้อ ห่างออกไปประมาณ 23 ล้านปีแสง นับเป็นหนึ่งในบรรดาดาราจักรชนิดก้นหอยที่มีชื่อเสียงมากที่สุดบนท้องฟ้า ดาราจักรนี้กับคู่ของมัน (ดาราจักร NGC 5195) สามารถสังเกตเห็นได้ง่ายโดยนักดาราศาสตร์สมัครเล่นทั่วไป โดยสามารถมองเห็นดาราจักรทั้งสองแห่งนี้ได้โดยกล้องสองตาธรรมดา สำหรับนักดาราศาสตร์อาชีพแล้ว ดาราจักรน้ำวนนี้ก็ยังเป็นวัตถุยอดนิยมสำหรับใช้ในการศึกษาทำความเข้าใจกับโครงสร้างของดาราจักร (โดยเฉพาะโครงสร้างส่วนที่เกี่ยวกับแขนกังหัน) และอันตรกิริยาระหว่างดาราจักร
น้ำตาลโดนัท
น้ำตาลโดนัท (Donut sugar) คือ น้ำตาลเคลือบหน้าโดนัท (Coating Sugar) มีลักษณะเป็นผงละเอียด สีขาว หอม เย็น ไม่ละลาย สร้างรสสัมผัสที่ดี ถูกผลิตขึ้นเพื่อใช้เป็นวัตถุดิบในอุตสาหกรรมการทำโดนัท
น้ำตาลโดนัท มีคุณสมบัติการใช้งานแตกต่างจากน้ำตาลไอซิ่ง (Icing Sugar) กล่าวคือน้ำตาลไอซิ่งทำหน้าที่เป็นสารให้ความหวานในผลิตภัณฑ์เบเกอรี่ แต่น้ำตาลโดนัทถูกใช้งานเพื่อตกแต่งหน้าโดนัทโดยเฉพาะ (Coating Sugar)
ยังมีผู้ใช้บางส่วนเข้าใจผิด คิดว่าน้ำตาลไอซิ่งสามารถใช้แทนน้ำตาลโดนัทได้ ผลที่ตามมาคือ เกิดความเสียหายของชิ้นโดนัท ไอซิ่งที่เพิ่งจะโรยไว้ไม่นาน เกิดละลายกลายเป็นน้ำเชื่อม เปียกแฉะ ดังนั้นผู้ใช้ควรศึกษาคุณสมบัติและวิธีการใช้งานของวัตถุดิบให้ดีก่อนใช้งาน
ขั้นตอนการใช้งานน้ำตาลโดนัทค่อนข้างง่าย เพียงนำน้ำตาลโดนัทมาโรยลงบนผิวหน้าของโดนัท หรือนำโดนัททั้งชิ้นคลุกลงในน้ำตาลโดนัท ในอดีตน้ำตาลโดนัทจะเป็นสินค้านำเข้า แต่ปัจจุบันคนไทยสามารถผลิตได้เองแล้ว
อย่างไรก็ตามน้ำตาลโดนัทเป็นวัตถุดิบเฉพาะกลุ่ม ไม่มีวางจำหน่ายทั่วไป จึงหาซื้อได้ไม่ง่ายนัก จะมีวางขายอยู่เฉพาะในร้านจำหน่ายวัตถุดิบเบเกอรี่
ศูนย์กลางมวล
ศูนย์กลางมวล () ของระบบหนึ่งๆ เป็นจุดเฉพาะเจาะจงซึ่งเสมือนหนึ่งมวลของระบบรวมตัวกันอยู่ ณ จุดนั้น เป็นฟังก์ชันของตำแหน่งและมวลขององค์ประกอบที่รวมกันอยู่ในระบบ ในกรณีที่ระบบเป็นวัตถุแบบ rigid body ตำแหน่งของศูนย์กลางมวลมักเป็นส่วนหนึ่งอยู่ในวัตถุหรือมีความเกี่ยวพันกับวัตถุนั้น แต่ถ้าระบบมีมวลหลายชิ้นสัมพันธ์กันอย่างหลวมๆ ในพื้นที่ว่าง ตัวอย่างเช่น การยิงกระสุนออกจากปืน ตำแหน่งศูนย์กลางมวลจะอยู่ในอากาศระหว่างวัตถุทั้งสองโดยอาจไม่สัมพันธ์กับตำแหน่งของวัตถุแต่ละชิ้นก็ได้ หากระบบอยู่ภายใต้สนามแรงโน้มถ่วงที่เป็นเอกภาพ มักเรียกศูนย์กลางมวลว่าเป็น ศูนย์ถ่วง () คือตำแหน่งที่วัตถุนั้นถูกกระทำโดยแรงโน้มถ่วง
ตำแหน่งศูนย์กลางมวลของวัตถุหนึ่งๆ ไม่จำเป็นต้องเป็นจุดศูนย์กลางทางเรขาคณิตของรูปร่างวัตถุนั้น วิศวกรจะพยายามออกแบบรถสปอร์ตให้มีจุดศูนย์ถ่วงอยู่ต่ำที่สุดเท่าที่จะเป็นไปได้เพื่อให้สามารถบังคับรถได้ดีขึ้น นักกระโดดสูงก็ต้องพยายามบิดร่างกายเพื่อให้สามารถข้ามผ่านคานให้ได้ขณะที่ศูนย์กลางมวลของพวกเขาข้ามไม่ได้ จุจุ
จุดศูนย์กลางมวล formula_1 ของระบบหลายวัตถุแสดงได้ด้วยค่าเฉลี่ยของตำแหน่งวัตถุทั้งหมด formula_2, ถ่วงน้ำหนักกับค่ามวลทั้งหมด formula_3:
การกระจายค่าสม่ำเสมอของความหนาแน่นของมวล formula_5 กับมวลรวม formula_6 ได้ผลลัพธ์รวมจากค่าอินทิกรัลดังนี้:
ถ้าวัตถุมีการกระจายความหนาแน่นอย่างสม่ำเสมอ จุดศูนย์กลางมวลจะเป็นจุดเดียวกันกับจุดเซ็นตรอยด์ของรูปทรงเรขาคณิตสสว
2054 เจาะไดโนเสาร์โลกล้านปี
2054 เจาะไดโนเสาร์โลกล้านปี ภาพยนตร์แนว นิยายวิทยาศาสตร์ ออกฉายเมื่อปี ค.ศ. 2005 กำกับโดย Peter Hyams
ดอม
ดอม หรือ โดม หรือ โดหมุ (ญี่ปุ่น:"ドム" ; อังกฤษ:Dom) เป็นรุ่นของโมบิลสูทซึ่งเป็นมีบทบาทสำคัญในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้ม ดอมได้รับการออกแบบให้มีรูปแบบต่างๆมากมายนับสิบแบบ รูปแบบดั้งเดิมของดอมได้รับการออกแบบโดยคุนิโอะ โอคาวาระ
ดอมเป็นโมบิลสูทของอาณาจักรซีอ้อนในช่วงสงครามหนึ่งปี พัฒนาโดยบริษัทซิมมัดให้เป็นโมบิลสูทที่สามารถต่อสู้บนโลกได้ดีกว่า MS-07B กูฟ ของบริษัทซีโอนิค ที่ขาทั้งสองข้างและเกราะกระโปรงของดอมนั้นติดตั้งโฮเวอร์ยูนิตไว้ ดอมจึงสามารถลอยตัวเหนือพื้นและแล่นด้วยความเร็วสูงได้ อาวุธหลักของดอมก็คือไจแอนท์บาซูก้า 360 มม.ซึ่งมีพลังทำลายสูงและดาบความร้อน ที่ส่วนท้องของดอมยังติดตั้งบีมกันแบบสาดกระจายไว้ เนื่องจากมีกำลังต่ำจึงไม่มีพลังทำลาย แต่ดอมจะใช้ฉายแสงเพื่อให้เซนเซอร์ของศัตรูพร่ามัว เมื่อเทียบกับซาคุทูว์หรือกูฟแล้ว ดอมยังมีขนาดใหญ่และมีกำลังมากกว่า เซนเซอร์แบบโมโนอายของดอมยังสามารถปรับตำแหน่งได้กว้างกว่าอีกด้วย
ดอมปรากฏตัวครั้งแรกในตอนที่ 24 ของโมบิลสูทกันดั้ม โดยไกอา มาช และออเทก้า ทีมนักบินระดับเอซของซีอ้อนซึ่งมีฉายาว่าสามดาวตกทมิฬ ได้ใช้ดอมในการต่อสู้ยานไวท์เบสและกันดั้มของอามุโร่ เรย์ ซึ่งรูปแบบการโจมตีประสานของทั้งสามคนซึ่งเรียกว่าเจ็ตสตรีมแอ็ทแท็คนั้นทำให้อามุโร่ต้องต่อสู้อย่างยากลำบาก แต่ในที่สุดก็สามารถโค่นทั้งสามได้ ดอมปรากฏตัวหลังจากนั้นในฐานะโมบิลสูทรุ่นผลิตจำนวนมากของซีอ้อน
เป็นรุ่นดัดแปลงของดอม สำหรับใช้งานในอวกาศแทนซาคุทูว์ ลักษณะภายนอกของริคดอมไม่มีความแตกต่างจากดอม แต่โฮเวอร์ยูนิตนั้นถูกเปลี่ยนเป็นท่อขับดันธรรมดาเพื่อใช้ขับเคลื่อนในอวกาศ ริคดอมมีบทบาทในฐานะโมบิลสูทระดับลูกน้องแทนซาคุทูว์ในช่วงท้ายของโมบิลสูทกันดั้มก่อนที่ถูกแทนที่ด้วยเกลกุ๊ก ในตอนที่ 33 นั้น อามุโร่และหน่วยไวท์เบสได้ทำลายริคดอมไป 12 เครื่องภายในเวลาเพียง 3 นาที และในตอนจบนั้น ยานไวท์เบสถูกริคดอมทำลาย
ในฉบับนิยายของโมบิลสูทกันดั้ม ริคดอมเป็นโมบิลสูทรุ่นสุดท้ายของซีอ้อนและใช้บีมบาซูก้าซึ่งมีพลังทำลายเทียบได้กับปืนใหญ่มหาอนุภาคของยานชั้นมุไซแทนไจแอนท์บาซูก้าของภาคอะนิเมะ ซึ่งเครื่องที่มีบทบาทสำคัญก็คือ MS-09RS เครื่องสีแดงของชาร์ อัสนาเบิ้ล โดยชาร์นั้นรับบทเป็นตัวเอกในนิยายเล่มที่สามหลังจากที่อามุโร่ถูกริคดอมของทหารนิรนามยิงเสียชีวิตไปแล้ว ซึ่งในวิดีโอเกม เช่น "กิเรนโนะยาโบ" หรือ "เอสดีกันดั้มจีเจเนเรชัน" ซีรีส์จะใช้ริคดอมของภาคอะนิเมะ แต่มีริคดอมของชาร์ที่ใช้บีมบาซูก้าเหมือนในนิยาย
ระบบพิกัดดาราจักร
ระบบพิกัดดาราจักร เป็นระบบพิกัดท้องฟ้าซึ่งมีศูนย์กลางอยู่ที่ดวงอาทิตย์และวางแกนตามแนวศูนย์กลางปรากฏของดาราจักรทางช้างเผือก โดยที่ "เส้นศูนย์สูตร" อยู่ที่ระนาบของดาราจักร และมีค่าละติจูด ลองจิจูด ในลักษณะใกล้เคียงกับระบบพิกัดภูมิศาสตร์
ใช้สัญลักษณ์ "l" และ "b" แทนค่าลองจิจูด และละติจูดของระบบพิกัด ตามลำดับ
ความสุขของกะทิ (ภาพยนตร์)
ความสุขของกะทิ เป็นภาพยนตร์ไทย ออกฉายวันที่ 8 มกราคม พ.ศ. 2552 ที่สร้างจากนวนิยายของ งามพรรณ เวชชาชีวะ เรื่อง "ความสุขของกะทิ" วรรณกรรมสร้างสรรค์ยอดเยี่ยมแห่งอาเซียน หรือรางวัลซีไรต์ ปี 2549 กำกับภาพยนตร์โดย เจนไวย์ ทองดีนอก และมี คุณจาตุศม เตชะรัตนประเสริฐ และ คุณสุฐิตา เรืองรองหิรัญญา รับหน้าที่เป็นโปรดิวเซอร์ ส่วนนักแสดงที่รับบทเป็น หนูกะทิ ตัวเอกของเรื่องคือ น้องพลอย-ธนิดา คงมีสุข ที่ผ่านการคัดเลือกนักแสดงจากทั้งทีมงานผู้กำกับ “เจนไวย์ ทองดีนอก” และเจ้าของบทประพันธ์
กฤษดา จากหนังสือพิมพ์ข่าวสด พูดถึงภาพยนตร์ว่า "หนังนำเสนอให้เห็นความผูกพันและความรักของครอบครัว ในขณะเดียวกันก็สะท้อนให้เห็นวัฒนธรรมไทย ทั้งเก่าและใหม่ผ่านทางเรื่องเล่าที่ราบรื่น กลมกลืน ซึ่งหาดูได้ยากในภาพยนตร์ไทย จึงเป็นของแปลกใหม่" ทั้ง "การนำเสนอนั้น ทั้งการถ่ายภาพ (และจัดแสง) การตัดต่อ และงานออกแบบ อยู่ในขั้นดีถึงดีมากทั้งหมด"
"ความสุขของกะทิ" ออกฉายด้วยจำนวนโรงฉาย 69 โรง ในสัปดาห์แรกด้วยรายได้ 5.8 ล้านบาท ภาพยนตร์ทำรายได้รวม 10.95 ล้านบาท
เขตบดบัง
เขตบดบัง (; ZOA) คือพื้นที่ส่วนหนึ่งบนท้องฟ้ายามราตรีที่ถูกบังโดยทางช้างเผือก ดาราจักรของเราเอง ทำให้ไม่สามารถสังเกตวัตถุที่อยู่ไกลออกไปเบื้องหลังได้ เดิมเขตบดบังนี้เคยถูกเรียกว่า "เขตเนบิวลาส่วนน้อย" (Zone of Few Nebulae) ในเอกสารชิ้นหนึ่งเมื่อปี ค.ศ. 1878 ของนักดาราศาสตร์ชาวอังกฤษชื่อ ริชาร์ด พร็อกเตอร์ ซึ่งอ้างถึงการกระจายตัวของ "เนบิวลา" ในรายการแคตาล็อกเนบิวลาของเซอร์ จอห์น เฮอร์เชล
โดม (แก้ความกำกวม)
โดม อาจหมายถึง
การเจรจาจำกัดอาวุธทางยุทธศาสตร์
การเจรจาจำกัดอาวุธทางยุทธศาสตร์ ( ย่อว่า SALT) คือ การเจรจาเพื่อจำกัดอาวุธทางยุทธศาสตร์ระหว่างสหรัฐอเมริกาและ สหภาพโซเวียต ที่ต่อมาได้เปลี่ยนมาเป็น START (Strategic Arms Reduction Treaty)การเจรจาเริ่มครั้งแรกในวันที่ 17 พฤษภาคม ค.ศ. 1969 ได้มีการเจรจาหลายครั้ง จนที่สุดได้ผลลัพธ์ออกมาเป็นครั้งแรก คือ SALT I ออกมาในเดือน ค.ศ. 1971 และในวันที่ 26 พฤษภาคม ค.ศ. 1972 ที่กรุงมอสโก ประธานาธิบดีริชาร์ด นิกซัน และประธานาธิบดี เลโอนิด เบรจเนฟ ได้ลงนามในสัญญา Anti-Ballistic Missile Treaty และ Interim Agreement Between The United States of America and The Union of Soviet Socialist Republics on Certain Measures With Respect to the Limitation of Strategic Offensive Arms
ต่อมาได้มีการเจรจา SALT II START I และ START II อีก 3 ครั้ง
เขาพระสุเมรุ
เขาพระสุเมรุ ตามคติในศาสนาพราหมณ์ ศาสนาพุทธ และศาสนาเชน คือภูเขาที่เป็นศูนย์กลางของโลกหรือจักรวาล เป็นที่อยู่ของสิ่งมีวิญญาณในภพและภูมิต่าง ๆ ของสัตวโลก โดยมีปลาอานนท์หนุนอยู่ รอบๆ เขาพระสุเมรุ
เขาพระสุเมรุตั้งอยู่เหนือน้ำ 84,000 โยชน์ มีภูเขารองรับ 3 ลูก โดยส่วนฐานคือ ตรีกูฏ (สามเส้าหรือสามยอด) มีภูเขาล้อมรอบ 7 ทิว เรียกว่าสัตบริภัณฑ์ คือ ยุคนธร กรวิก อิสินธร สุทัศ เนมินธร วินตกและอัสกัณ มีเทวดาจตุมหาราชิก และบริวารสถิตอยู่
ภายในจักรวาลมีภูเขาชื่อ หิมวา (หิมาลัย) ของจักรวาลทั้งหมด เป็นเทือกเขายาวติดกัน
เป็นพืด เรียกว่าเขาจักรวาล โดยแต่ละจักรวาลมีพระอาทิตย์ พระจันทร์ ดาวดึงส์ ยังมีมหาทวีปทั้ง 4 คือ
ในมหาทวีปยังมีทวีปน้อย ๆ เป็นบริวารอีก 2000 ทวีป
ในทิศทั้ง 4 ของจักรวาล มีมหาสมุทรทั้ง 4 อันมีน้ำเต็มเป็นนิจ ประกอบด้วย
บนยอดเขาพระสุเมรุ คือสวรรค์ชั้นดาวดึงส์ มีนครแห่งเทพที่ชื่อนครไตรตรึงษ์อยู่ มีพระอินทร์เทวราชเป็นผู้ปกครองทำหน้าที่เป็นเทวราชผู้อภิบาลโลก และพิทักษ์คุณธรรมให้แก่มนุษย์ ที่อยู่ของพระอินทร์เรียกว่าไพชยนต์มหาปราสาท ตรงกลางเป็นที่ประดิษฐานแท่นบัณฑุกัมพลอันเป็นทิพยอาสน์
ตำนานฝ่ายพราหมณ์เล่าว่า พระอิศวรทรงสร้างน้ำด้วยพระเสโท (เหงื่อ) สร้างแผ่นดินด้วยเมโท (ไคล) ของพระองค์ บางตำนานเล่าว่าทรงสำรอกพระมังสะในพระอุระออกมาบันดาลให้เป็นแผ่นดิน
มนตร์น้ำหมึก
มนตร์น้ำหมึก (; ) เป็นวรรณกรรมเล่มที่สองต่อจาก หัวใจน้ำหมึก ประพันธ์โดย คอร์เนอเลีย ฟุงเค่อ นักเขียนชาวเยอรมัน ตีพิมพ์ครั้งแรกเมื่อเดือนตุลาคม พ.ศ. 2548
เม็กกี้ตามฟาริคไปหานิ้วฝุ่นเพื่อเตือนเขาเรื่องบาสต้า เพราะเธออยากเห็นสิ่งต่างๆ ที่กล่าวถึงในหนังสือ เธอเชื่อมั่นว่าเฟโนกลิโอจะเขียนเรื่องให้เธอกลับมาจากหนังสือได้ โดยเฉพาะเมื่อเธอมั่นใจว่าคาปริคอร์นไม่ได้อยู่ที่นั่นอีกแล้ว
มฤตยูน้ำหมึก
มฤตยูน้ำหมึก (; ) เป็นวรรณกรรมเล่มที่สาม และเล่มสุดท้าย ต่อจาก หัวใจน้ำหมึก และมนตร์น้ำหมึก โดย คอร์เนอเลีย ฟุงเค่อ เนื้อเรื่องเกี่ยวกับการเดินทางระหว่างโลกสองโลก นตผ่านอานุภาพแห่งน้ำเสียง และมราแสนขลังของน้ำหมึก
เรื่องเริ่มต้นด้วย มอร์ติเมอร์ ช่างเข้าเล่มหนังสือกลายเป็นจอมโจรนกปีกลายผู้มีชื่อเสียงโด่งดัง ส่วนเม็กกี้ ลูกสาวของเขาก็เกิดอยากกลับบ้านมากกว่าอยู่ในโลกน้ำหมึกต่อไป ขณะที่นักประพันธ์อย่างเฟโนกลิโอไม่ปรารถนาจะประพันธ์สิ่งใดอีก แต่ออร์เฟอุส ที่ถูกเม็กกี้อ่านเอาตัวมา ก็ใช่ว่าจะแยแสสนใจเรื่องของฟาริดหรือนิ้วฝุ่น เศียรอสรพิษยังมีชีวิตอมตะแต่กลับเจ็บป่วย เรื่องราวยิ่งเข้มข้น เมื่อท่านหญิงน่าเกลียดวิโอลันเต้ เกิดตั้งตัวเป็นศัตรูของพ่อตนเอง แล้วพานกปีกลายไปยังปราสาทกลางทะเล ซึ่งเป็นที่อยู่ของมารดาของนาง เมื่อครั้งเป็นเด็ก เศียรอสรพิษตามล่านกปีกลาย มอร์ติเมอร์จะเอาตัวรอดและฆ่าเศียรอสรพิษได้หรือไม่ เม็กกี้จะได้กลับไปโลกปัจจุบันอีกหรือเปล่า และเอลินอร์ ผู้รักหนังสือแต่เกิดรักหลานขึ้นมามากกว่า จะหาทางเข้ามาในโลกน้ำหมึกได้อย่างนั้นหรือ
เอฟ.ที. ไอส์แลนด์
เอฟที ไอส์แลนด์ (; ; ย่อจาก "ไฟฟ์เทรเชอร์ไอส์แลนด์" (Five Treasure Island)) เป็นวงดนตรีแนวป๊อปร็อกสัญชาติเกาหลีใต้ประกอบด้วยสมาชิกห้าคน คือ ชเว จง-ฮุน (Choi Jong-hoon) ตำแหน่งกีตาร์,คีย์บอร์ดและหัวหน้าวง อี ฮงกิ (Lee HongGi) ตำแหน่งร้องนำ, อี แจ-จิน (Lee Jae-jin) ตำแหน่งเบสและร้อง, ซง ซึง-ฮยอน (Song Seung-hyun) ตำแหน่งกีตาร์และร้อง กับชเว มิน-ฮวัน (Choi Min-hwan) ตำแหน่งกลอง ตามลำดับ ปรากฏตัวบนรายการโทรทัศน์เมื่อ 19 พฤษภาคม 2007 และเดบิวต์เมื่อ 7 มิถุนายน 2007 ในขณะที่ฮงกิและจงฮุนอายุเพียง 17 ปีเท่านั้น(มากสุดในวง) พวกเขาออกอัลบัมแรกชื่อ "เชียร์ฟูลเซนซิบิลิตี (Cheerful Sensibility)" เมื่อปี 2550 และขายดีเป็นอันดับที่หกในปีนั้น ส่วนเพลงแรกของวงนี้คือ "เลิฟซิก" (Love sick) ซึ่งได้รับความนิยมเป็นอันดับต้น ๆ ในประเทศแม่เป็นเวลาแปดสัปดาห์ติดต่อกัน เอฟทีไอส์แลนด์เป็นวงที่สมาชิกทุกคนไม่เคยผ่านการศัลยกรรมมาก่อน สมาชิกส่วนใหญ่มีความสามารถแต่งเพลงเนื้อร้องและทำนองเอง รวมถึงอื่นๆ แม้ที่ผ่านมาสมาชิกในวงจะมีโอกาสได้แต่งเพลงทำเพลงในอัลบั้มบ้างเป็นบางเพลง แต่อัลบั้ม I WILL และ Where's the truth? เป็นสองอัลบั้มที่แสดงความเป็นตัวตนของเอฟทีไอส์แลนด์อย่างแท้จริง พวกเขาแต่งเพลงเอง ทำเพลงเอง รวมถึงออกแบบตัดต่ออื่นๆ ล้วนเป็นไอเดียของสมาชิกทุกคนในวง
เตียวเหลียง (โจรโพกผ้าเหลือง)
เตียวเหลียง (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหนึ่งในแกนนำของกลุ่มโจรโพกผ้าเหลือง เป็นน้องชายคนสุดท้องของเตียวก๊ก ได้รับการแต่งตั้งจากพี่ชายให้เป็นเจ้าพระยามนุษย์
ไต้เกี้ยว
ไต้เกี้ยว (; ) เป็นตัวละครที่มีตัวตนอยู่จริงในวรรณกรรมจีนอิงประวัติศาสตร์เรื่องสามก๊ก เป็นบุตรีคนโตของเกียวก๊กโล เป็นพี่สาวของเสียวเกี้ยว ทั้งนางไต้เกี้ยวและเสียวเกี้ยวได้รับการกล่าวขวัญในเรื่องความงดงามในดินแดนกังตั๋ง ต่อมาไต้เกี้ยวได้แต่งงานกับซุนเซ็ก
เพราะความสวยของนางและน้องสาว (เสียวเกี้ยว) ทำให้โจโฉรบกับซุนกวนที่ผาแดง
เสียวเกี้ยว
เสียวเกี้ยว (; ) เป็นตัวละครที่มีตัวตนอยู่จริงในวรรณกรรมจีนอิงประวัติศาสตร์เรื่องสามก๊ก บุตรีคนรองของเกียวก๊กโล เป็นน้องสาวของไต้เกี้ยว ทั้งนางไต้เกี้ยวและเสียวเกี้ยวได้รับการกล่าวขวัญในเรื่องความงดงามในดินแดนกังตั๋ง ต่อมาเสียวเกี้ยวได้แต่งงานกับจิวยี่
พี่น้องสองเกี้ยวเป็นสาเหตุหลักของการรบที่ศึกผาแดง หลังจากที่ขงเบ้ง แกล้งสร้างเรื่องว่าโจโฉต้องการตัวสองพี่น้อง ทางจิวยี่ทราบเข้าได้โมโหและได้ร่วมรบการทางกองทัพของเล่าปี่
โจอั๋นบิ๋น
โจอันบิ๋น (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหลานอาของโจโฉ เป็นผู้แนะนำนางเจ๋าซือ อาสะใภ้ของเตียวสิ้ว ให้โจโฉ โจโฉจึงส่งคนไปรับตัวนางให้เป็นนางบำเรอ เป็นเหตุให้เตียวสิ้วโกรธโจโฉและก่อการกบฏต่อโจโฉ ถึงแม้โจโฉจะรอดชีวิตจากการรบ แต่โจอันบิ๋นได้เสียชีวิตในที่รบ
ภัควรรธน์ พิสิษวุฒิรัชต์
ภัควรรธน์ ลีละเมฆินทร์ เดิมชื่อ สรภพ ลีละเมฆินทร์ หรีอ ภัควรรธน์ พิสิษวุฒิรัชต์ (ชื่อเล่น: เพชร) นักร้องเพลงลูกทุ่งชาวไทย บุตรชายคนเดียวของ"ราชินีลูกทุ่ง" พุ่มพวง ดวงจันทร์ (ชื่อจริง: รำพึง จิตรหาญ) ที่เกิดกับ นายไกรสร แสงอนันต์ (นามสกุลจริง: ลีละเมฆินทร์) อดีตนักแสดงภาพยนตร์ไทย
สรภพ เกิดเมื่อวันที่ 9 มีนาคม พ.ศ. 2530 โดยเริ่มการเรียนที่โรงเรียนอนุบาลรัศมี ก่อนจะไปศึกษาต่อที่โรงเรียนเซนต์คาเบรียล จนจบชั้นประถมศึกษาปีที่ 6 จากนั้นเดินทางไปศึกษาระดับไฮสคูล ที่มลรัฐแคลิฟอร์เนีย สหรัฐอเมริกา เป็นเวลา 6 ปี จนกระทั่ง พ.ศ. 2547 จึงเดินทางกลับประเทศไทย เพื่อศึกษาต่อเกรด 12 ที่โรงเรียนนานาชาติเชียงใหม่ ปัจจุบันกำลังศึกษา วิทยาลัยนานาชาติ หลักสูตรภาษาอังกฤษ มหาวิทยาลัยเกษมบัณฑิต โดยอาศัยที่บ้านของ นางบุญ และ นางสุพรรณี สุปราการ ยายและแม่ของ นางสาวธิดารัตน์ อรรถรัตน์ พี่สาวคนสนิท ที่สรภพนับถือเป็นแม่บุญธรรม และยายบุญธรรม นอกจากนี้ ยังเคยมีผลงานอัลบั้มเพลงชุดหนึ่งคือ "เพลงของแม่" ในสังกัดแกรมมี่โกลด์ ในเครือจีเอ็มเอ็ม แกรมมี่ เมื่อปี พ.ศ. 2550 โดยนำเพลงเก่าของแม่พุ่มพวงมาขับร้องใหม่
เมื่อวันที่ 1 มิถุนายน พ.ศ. 2552 สรภพเข้าสู่พิธีอุปสมบท เพื่อทดแทนบุญคุณบิดามารดา ที่วัดพระศรีรัตนมหาธาตุวรมหาวิหาร อำเภอเมืองพิษณุโลก จังหวัดพิษณุโลก เนื่องจากพุ่มพวงมีความศรัทธาในวัดแห่งนี้ โดยได้รับฉายา "สรภโว" ซึ่งมาจากชื่อพระสรภพ ที่มีความหมายว่า เกิดมาเพื่อความแกล้วกล้า และภายในงานปลงผมนาคสรภพ มีแฟนเพลงร่วมบริจาคเงินเพื่อสร้างหุ่นขี้ผึ้งพุ่มพวง ที่มีความตั้งใจจะสร้างให้เหมือนเมื่อครั้งยังมีชีวิตอยู่ให้มากที่สุด โดยผู้ร่วมทำบุญด้วยจำนวนเงิน 100 บาท ขึ้นไป จะได้รับแจกซีดีเพลงของพระเพชร และการแสดงสดครั้งสุดท้ายของพุ่มพวง ที่จังหวัดพิษณุโลก
อย่างไรก็ตาม สรภพมักจะขัดแย้งกับนายไกรสร บิดา และญาติฝ่ายพุ่มพวงอยู่เนืองๆ ครั้งหลังสุดคือ เมื่อวันที่ 13 มิถุนายน พ.ศ. 2552 วันครบรอบการเสียชีวิตของพุ่มพวง โดยพระสรภโว พบกับนายไกรสรและญาติพี่น้องของพุ่มพวง ที่วัดทับกระดาน อำเภอสองพี่น้อง จังหวัดสุพรรณบุรี และเกิดการโต้เถียงกันอย่างรุนแรงในหลายเรื่อง ที่สำคัญคือ ฝ่ายญาติกล่าวว่า พระสรภโวไม่เชิญโยมพ่อไปร่วมงานบวช และกรณีจัดสร้างหุ่นขี้ผึ้งพุ่มพวงดังกล่าว ก็ไม่ได้แจ้งกับญาติก่อน
ต่อมา ในวันที่ 15 มิถุนายน พระสรภโวได้นำเทปบันทึกเสียงแม่พุ่มพวง เมื่อราวเดือนเมษายน พ.ศ. 2535 มาเผยแพร่แก่สื่อมวลชน พร้อมทั้งรับนิมนต์ไปออกรายการโทรทัศน์ เรื่องเล่าเช้านี้ ถ่ายทอดสดจากสตูดิโอข่าว ไทยทีวีสีช่อง 3 เมื่อเวลา 07.20 น. (สัมภาษณ์โดย สรยุทธ สุทัศนะจินดา) เพื่อชี้แจงกรณีดังกล่าว และในวันเดียวกัน เวลา 11.10 น. นายไกรสร โยมพ่อของพระสรภโว เดินทางไปออกรายการสด ไนน์เอ็นเตอร์เทน ทางโมเดิร์นไนน์ทีวี ที่สตูดิโอโทรทัศน์ บมจ.อสมท เพื่อชี้แจงกรณีดังกล่าวเช่นกัน
จากนั้น เมื่อวันที่ 18 มิถุนายน พระสรภโว เข้าพิธีลาสิกขาบท ที่วัดพระศรีมหาธาตุ เขตบางเขน กรุงเทพมหานคร โดยมี นางสาวธิดารัตน์ พร้อมครอบครัวมาร่วมพิธี แต่ไม่ปรากฏว่านายไกรสร และญาติฝ่ายพุ่มพวงไปร่วมงานแต่อย่างใด โดยทิดสรภพ ให้สัมภาษณ์ครั้งแรกหลังจากสึกว่า ตนขอยุติปัญหาทุกเรื่อง และฝากกราบขอโทษ ทั้งพ่อและญาติๆ ที่ได้สร้างความเดือดร้อนให้ อย่างไรก็ตาม สรภพยังยืนยันว่า จะยังอาศัยอยู่กับครอบครัวของนางสาวธิดารัตน์เช่นเดิม โดยไม่กลับไปอยู่กับพ่อไกรสรที่บ้าน
ต่อมาได้คืนดีกับพ่อแล้ว แล้วได้ขอเปลียนนามสกุลเป็น ลีละเมฆินทร์ ตามเดิมเนีองจากพ่อขอร้องให้เปลียนตามคำขอของพ่อ
วัดชัยชนะสงคราม
วัดชัยชนะสงคราม เดิมชื่อ "วัดตึก" สร้างขึ้นในบริเวณบ้านและที่ดินของเจ้าพระยาบดินทรเดชา (สิงห์ สิงหเสนี) แม่ทัพใหญ่ในสมัยรัชกาลที่ 3 ภายหลังจากเดินทางไปรบชนะญวนและเขมรกลับมา ได้มีจิตศรัทธายกที่ดินและบ้านถวายเป็นวัด ตั้งชื่อว่า "วัดชัยชนะสงคราม" เพื่อเป็นอนุสรณ์แห่งการมีชัยชนะสงคราม อยู่ในพื้นที่คลองถม ในเขตสัมพันธวงศ์ กรุงเทพมหานคร
วัดไทยในกรุงเทพฯ ที่ตั้งกันตามความหมายที่แสดงถึงการมีชัยนั้น มีอยู่เพียงไม่กี่แห่ง อย่างวัดที่มีผู้คนนิยมไปกราบไหว้เพื่อขอให้พระอำนวยพรให้ตนมีชัยและชนะต่ออริราชศัตรูอย่างที่วัดชนะสงคราม ตรงบางลำพูก็ดี หรือแม้แต่จะเป็นวัดชัยชนะสงคราม ที่อยู่ไม่ไกลจากสะพานเหล็กก็ดี ทั้ง 2 วันต่างก็มีผู้คนนิยมมากราบไหว้บูชาเสริมสิริมงคลแก่ตัวเองทั้งสิ้น และแม้ว่าวัดทั้ง 2 วัดที่เอ่ยอ้างมาในข้างต้น จะได้เป็นวัดที่เป็นสัญลักษณ์แห่งความสำเร็จอันเนื่องมาจากชื่อวัด และประวัติอันดั้งเดิมก็ตาม แต่วัดที่อยู่ตรงบางลำพูกลับเป็นวัดที่มีศักดิ์สูงกว่า ทั้งนี้เนื่องมาจากการที่ผู้ก่อสร้างวัดนั้น เป็นถึงผู้ที่มีฐานันดรที่จะสืบทอดแผ่นดินต่อจาก พระบาทสมเด็จพระพุทธยอดฟ้าจุฬาโลกเลยทีเดียว แต่ที่วัดตรงเขตป้อมปราบฯ นั้น ผู้สร้างดำรงยศเป็นเจ้าพระยา ดังนั้นวัดที่เจ้าพระยาสร้างจึงได้รับการแต่งตั้งเป็นเพียงอารามหลวงชั้นตรีอารามหลวงชั้นตรีอย่าง
วัดชัยชนะสงครามนั้น เจ้าพระยา บดินทร์เดชา (สิงห์ สิงหเสนีย์) ซึ่งเป็นเสนาบดี ที่แกล้วกล้าในการสงครามเป็นอย่างยิ่ง และด้วยความสามารถอันหาใครเสมอเหมือนนี้ ทำให้เจ้าพระยา บดินทร์เดชานั้นเป็นที่โปรดปรานใน พระบาทสมเด็จพระนั่งเกล้าเจ้าอยู่หัวเป็นล้นพ้น ถึงขนาดได้รับคำยกย่องว่าเป็นขุนศึกคู่พระไทยในรัชกาลที่ 3 เลยทีเดียว เมื่ออยู่ครั้งหนึ่งที่ไทยมีศึกสงครามกับญวนที่รบรากันมากว่า 14 ปี กว่าจะได้รับชัยชนะ และเมื่อจอมทัพอย่างเจ้าพระยา บดินทร์เดชาได้กรำศึกจนชนะแล้ว จึงได้ปรารถนาที่จะสร้างอนุสรณ์แห่งชัยชนะในการศึกครั้งนั้น เจ้าพระยาบดินทร์ฯ จึงได้อุทิศที่ดิน และบ้านที่รัชกาลที่ 3 ทรงพระราชทานให้มาใช้เป็นวัด แล้วจึงตั้งชื่อตามเจตนรมย์เดิมว่า วัด ชัยชนะสงคราม และเมื่อสร้างเสร็จ และมีการทำ สังฆกรรมแล้ว วัดนี้ก็มิได้มีการทูลถวายให้เป็นวัดหลวง วัดนี้จึงได้เป็นวัดราษฎร์มานานจนกระทั่งถึง รัชสมัยของพระบาทสมเด็จพระเจ้าอยู่หัวภูมิพลอดุลยเดช ในหลวงองค์ปัจจุบัน จึงได้ทรงพระกรุณาโปรดเกล้ารับเป็นอารามหลวงชั้นตรี ชนิดสามัญ วัดนี้นอกจากจะมีความพิเศษที่ความเป็นมาอันหมายถึงชัยชนะแล้ว แต่ความพิเศษอีกประการคือชื่อเล่นๆ ที่ชาวบ้านเรียกขานกันว่า กุฏิ ที่ล้วนแล้วแต่ สร้างเป็นอาคารคอนกรีต อันเป็นวิธีการปลูกสร้างที่ใหม่ และแปลกสำหรับคนสมัยนั้นเป็นอย่างยิ่ง และชาวบ้านในแถบนั้นก็ยังคงเรียก วัด ชัยชนะสงครามนี้ว่า วัด ตึกเรื่อยมาจนถึงปัจจุบัน
วัด ตึก นั้น เป็นเพราะวัดนี้มีสิ่งปลูกสร้างโดยส่วนใหญ่ อันได้แก่ นับแต่สถาปนากรุงรัตนโกสินทร์ วัดอรุณราชวรารามมีเจ้าอาวาสสืบลำดับมา ดังนี้
ดิมอคริตัส
ดิมอคริตัส (; ) (ราว 460 ก่อน ค.ศ. – ราว 370 ก่อน ค.ศ.) เป็นนักปรัชญาชาวกรีก เขาเป็นสาวกผู้ทรงอิทธิพลของโสกราตีส (Socrates) และเป็นศิษย์ของลูซิปปัส (Leucippus) ผู้ตั้งทฤษฎีอะตอม
ดาวิเด โดริโก้
ดาวิเด โดริโก้ () เกิดเมื่อวันที่ 23 ตุลาคม พ.ศ. 2529 เป็นดีเจ นักร้อง นักแสดง พิธีกร นักแข่งรถ นายแบบชาวไทย เชื้อสายอิตาลี จบการศึกษาระดับมัธยมศึกษาจาก โรงเรียนสตรีวิทยา 2 และศึกษาต่อระดับอุดมศึกษาที่ คณะนิเทศศาสตร์ มหาวิทยาลัยกรุงเทพ (ภาพยนตร์) เป็นดีเจทางคลื่นซี้ด 97.5 FM มีผลงานถ่ายโฆษณา,ถ่ายแบบ,เดินแฟชั่น,เล่นมิวสิกวิดีโอ
ทางด้านผลงานการแสดงภาพยนตร์เรื่อง "แก๊งชะนีกับอีแอบ" และเคยได้รับรางวัลเซเวนทีนชอยส์ 2006 ในสาขานักแสดงวัยรุ่นชายยอดนิยม (seventeen choice actor) ส่วนทางด้านผลงานเพลง เริ่มมีผลงานจากอัลบั้มพิเศษ "SEED DJ SHOW PROJECT" ร่วมกับดีเจซี๊ด โดยมีเพลงร้องเดี่ยวคือเพลง "รองเท้าผ้าใบ"ต่อมาร้องเพลงชื่อ "ทำเป็นประจำ" ในอัลบั้ม "Seed DJ Show Project 2" ที่ได้วงไทยเทเนี่ยมมาดูเรื่องการผลิต
คลีฟแลนด์
คลีฟแลนด์ () เป็นเมืองหนึ่งในรัฐโอไฮโอ ประเทศสหรัฐอเมริกา อยู่ในเขตคูยาโฮกาเคาน์ตี้ ตั้งอยู่ทางทิศตะวันออกเฉียงเหนือของรัฐโอไฮโอและริมชายฝั่งทางใต้ของทะเลสาบอิรี ก่อตั้งขึ้นในปี พ.ศ. 2339 ในปี พ.ศ. 2543 มีประชากรราว 478,403 อยู่ในอันดับที่ 40 ของเมืองที่มีประชากรมากที่สุดในสหรัฐอเมริกา
คนครึ่งสัตว์ นัดยึดเมือง
คนครึ่งสัตว์ นัดยึดเมือง () ภาพยนตร์สยองขวัญ ในปี ค.ศ. 2006
โจนัส และวาเร็ค สองพี่น้องเป็นสกินวอร์คเกอร์ แห่งตระกูลทัลบอท โจนัส ผู้พี่นั้นต้องการจะที่หยุดคำสาปที่เปลี่ยนแปลงตัวเองไปเป็นสกินวอร์คเกอร์ กระหายเลือดในคืนวันพระจันทร์เต็มดวง แต่วาเร็ค ต้องการที่จะสืบสายพันธุ์สยองของตนเอง เพราะเชื่อว่าสกินวอร์คเกอร์มีความสามารถเหนือมนุษย์
วาเร็ค และ ราเชล ทั้งคู่มีลูกชายด้วยกันคนหนึ่ง ชื่อ ทิโมธี ด้วยความเป็นลูกครึ่งระหว่างมนุษย์กับสกินวอร์คเกอร์ ทิโมธีมีเลือดที่แข็งแกร่ง และเมื่ออายุครบ 13 ปี ในคืนวันพระจันทร์เต็มดวงสีเลือด หากทิโมธียังคงมีชีวิตอยู่ คำสาปของสกินวอร์คเกอร์จะสาบสูญไป วาเร็คและพรรคพวกจึงต้องออกตามล่าทิโมธี จากการคุ้มครองของโจนัสและพรรคพวกเช่นกัน
เก็ตสึโนวา
เก็ตสึโนวา () คือวงดนตรีจากค่ายไวท์มิวสิก ในเครือจีเอ็มเอ็ม แกรมมี่ มีเพลงสร้างชื่อและเป็นที่รู้จักคือ "ไกลแค่ไหนคือใกล้" โดยมีแนวเพลงป็อปร็อก ที่ผสมผสานแนวดนตรีโพสต์พังก์และบริตป็อปด้วย
เนม-ปราการ ไรวา ทายาทของเจ้าของบริษัทร้านอาหาร S&P และอดีตศิลปินเดี่ยวจากค่าย จีเอ็มเอ็ม แกรมมี่ ได้ชักชวนเพื่อน ๆ ที่เรียนอยู่ที่ประเทศอังกฤษด้วยกันตั้งวงดนตรีขึ้นมา ซึ่งมี นาฑี โอสถานุเคราะห์ และ ปณต คุณประเสริฐ เป็นมือกีตาร์ และต่อมา ปนตได้ชักชวนเพื่อนของเขา คมฆเดช แสงวัฒนาโรจน์ (ไปร์ท) มาเล่นในตำแหน่งมือกลอง จึงเกิดเป็นวงเก็ตสึโนวาขึ้นมา คำว่า "เก็ตสึโนวา" มาจากคำสองภาษา "เก็ตสึ" เป็นภาษาญี่ปุ่น แปลว่าพระจันทร์ ส่วน "โนวา" เป็นภาษาอังกฤษ แปลว่าดาวดวงใหม่ รวมกันเป็นพระจันทร์กับดาวดวงใหม่ ซึ่งทางวงเห็นว่าเป็นชื่อที่แปลกดีจึงนำมาตั้งเป็นชื่อวง
หลังจากตั้งวงได้แล้วพวกเขาก็เริ่มซ้อมเพลงกันทั้งที่ประเทศอังกฤษ และประเทศไทย โดยมีปนตเป็นผู้แต่งคำร้อง ทำนอง จังหวะ และผู้เรียบเรียงดนตรี ถึงแม้สมาชิกบางคนจะอยู่ไกลกันคนละประเทศแต่พวกเขาก็เดินหน้าทำดนตรีด้วยกันได้โดยผ่านอินเทอร์เน็ต
จนกระทั่งพวกเขาส่งผลงานไปที่ค่ายสนามหลวงการดนตรี และเป็นที่ชื่นชมของป๋าเต็ด ยุทธนา ซึ่งเป็นกรรมการผู้จัดการค่าย จึงรับพวกเขาเป็นสมาชิกของค่าย และออกผลงานแรกของวงออกมา คือ "อีพี เก็ตสึโนวา เดอะ เฟิสต์ ซิงเกิล ซึ่งมี 3 เพลง โดยปล่อยซิงเกิลเพลง "กล่อม" ออกมาเป็นซิงเกิลแรก